Арманистон таслим бўлди. Тоғли Қорабоғда уруш тугайди - Namanganliklar.uz\nТоғли Қорабоғда уруш тўхтади. Арманистон Бош вазири Никол Пашинян Тоғли Қорабоғда ҳарбий ҳаракатлар тўхтатилиши ҳақида маълум қилди. Бу ҳақда Ҳукумат раҳбари Facebook’даги расмий саҳифасида баёнот берди.\nПашинян уруш тўхтатилиши учун жуда оғир ва қийин баёнот имзолаганини маълум қилган. Унда шундай дейилади:\n“Азиз ватандошлар, опа-сингиллар ва ака-укалар.\nМен ўзим ва сизлар учун жуда қийин қарорни қабул қилдим.\nМен Россия ва Озарбойжон президентлари билан Қорабоғ урушини [10 ноябрь куни] соат 01:00 да тўхтатиш ҳақида баёнотни имзоладим. Эълон қилинган баёнотнинг матни шахсан мен учун ва халқимиз учун ниҳоятда оғриқли.\nМен бу қарорни ҳарбий вазиятни чуқур таҳлил қилиб ва ундан яхши хабардор бўлган одамларнинг баҳолашларига кўра қабул қилдим. Шунингдек, қарорим ҳозир пайдо бўлган вазиятда бу мавжуд энг яхши ечим эканлигига асосланган. Буларнинг барчаси ҳақида яқин кунларда батафсил гапириб бераман.\nБу ғалаба эмас, лекин токи сиз ўзингизни мағлуб ҳисобламас экансиз, мағлубият ҳам эмас. Биз ҳеч қачон ўзимизни мағлуб санамаймиз, бу бизнинг миллий бирлигимиз ва уйғониш асримизнинг ибтидоси бўлиши лозим.\nБиз келажагимизни режалаштириб, ўтмиш хатоларини такрорламаслигимиз учун мустақиллик йилларимизни таҳлил қилишимиз керак.\nМен барча шаҳидларимиз олдида тиз чўкаман. Ватанини жони билан ҳимоя қилган ва қилаётган барча аскарларимиз, зобитларимиз, генералларимиз, кўнгиллиларимиз қаршисида эгиламан. Улар Арцах арманларини қутқаришда жонбозлик кўрсатишди.\nБиз охиригача курашдик. Ва биз ғалаба қозонамиз. Арцах турибди.\nАрманистонга шон-шарафлар! Яшасин Арцах!\nРоссия Президентининг Матбуот котиби Дмитрий Песков Тоғли Қорабоғда урушни буткул тўхтатиш ҳақида қўшма баёнот имзолаганини тасдиқлади.\n“Озарбайжон Президенти Илҳом Алиев, Арманистон Бош вазири Никол Пашинян ва РФ Президенти Владимир Путин Тоғли Қорабоғда ўт очишни ва ҳарбий ҳаракатларни тўлиқ тўхтатиш ҳақида қўшма баёнот имзолади”, деган Песков.\nАввалроқ, Озарбайжон Тоғли Қорабоғдаги энг муҳим шаҳар Шушани назоратига олгани ҳақида хабар берган эдик. Навбатдаги мўлжал эса Қорабоғ пойтахти Хонканди (Степанакерт) шаҳри бўлиб турганди.\n1 329 Ko'rishlar\nТезкор! Сирдарёлик аёллар ўта жирканч жиноят устида қўлга олинди (ФОТО)


Анжелина Жоли: "Тош ўйнаётган қиз бу бомба парчаси эканлигини тушунмади..."\nКиритилди: 21:38 05.05.2022. Ўқилди: 3576 марта. Фикрлар сони: 12 та.\nАКШ Ирок Ливия Афгонистон Югославияни бомбардимон килганда каерда экан булар борганингда бундан милион баттарларини ку́рган бу́лардинг\nЕй жалаб сурияга нимага бормадинг\nРоссия 100% хак\n60% узбекни Россия бокябди\nКимни иши юришмаса россияга кетяпти иш бн таминлаяпти\nРоссия бокмаяпти пешона териси билан топишяпти\nРуспараст манкуртлар .хакикатни куришни хохлашмайсанми ёки онгинг шу кадар пастми?\nУзидан узи ма санга деб бериб куйган йук эзиб мехнатини килдириб пулини беряпти.\nРус ва Путин кули. Путинни дохий бил ва оёгини уп@\nРискни Оллох беради.\nЛекин гапингиз тугри.иши юрушмаган купчилик.Русга бориб узини унглаб келаяпди.


Дам олиш кунлари ҳарорат бироз пасаяди – Газета.uz\n7 август 2020, 15:01 Жамият\nДам олиш кунлари кўпчилик вилоятларда ҳарорат бироз пасайиб, ҳарорат кундузи 33−38 даража, кечаси 20−25 даража атрофида бўлиши кутилмоқда, дея хабар берди Ўзгидромет матбуот хизмати.\nБугун мамлакат ҳудудининг катта қисмида қуруқ ва иссиқ об-ҳаво сақланиб туради, ҳарорат 35−40 даража бўлади.\nФақат Ўзбекистоннинг шимолий ҳудудларига Орол денгизи ҳудуди устидаги баландликдаги циклон билан боғлиқ нам ва салқин ҳаво оқими киришда давом этади. Қорақалпоғистонда ва Хоразм вилоятида айрим жойларга қисқа муддатли ёмғир ёғиши, момақалдироқ бўлиши мумкин. Шимолий туманларда ҳарорат фони 28−33 даража атрофида бўлади.\nШанба куни республика ҳудудида об-ҳаво ёғингарчиликсиз бўлади, фақат шимолий туманларда, шунингдек, тоғли ва тоғолди ҳудудларда қисқа муддатли момақалдироқли ёмғир ёғиши мумкин. Кўпчилик вилоятларда ҳарорат бироз пасайиб, кундузи 33−38 ва кечаси 20−25 даража бўлади.\nЖума ва шанба кунлари республика бўйича айрим жойларда шамолнинг тезлиги секундига 15−20 метргача кучайиши мумкин.\nЯкшанба куни тоғли ва тоғолди ҳудудларда қисқа муддатли ёмғирлар кузатилиши мумкин. Мамлакатнинг текислик ҳудудларда ёғингарчилик кутилмайди. Ҳарорат кундузи 33−38 даража, кечаси 20−25 даража атрофида сақланиб туради. Ушбу ҳолат бу ойнинг шу даври учун хос бўлган иқлимий меъёрларга яқиндир.


Бошқа миллатларга қаралса, кўрилурки, мунтазам мактаблари бор аввал мактабда диний илм устида дунёвий илм ва фанлар ҳам ўқилур. Чунки дунёда турмоқ учун дунёвий фан ва илм лозимдур. Замона илми ва фанидан бебаҳра миллат бошқа миллатларга поймол бўлур.\n50 сана муқаддимги замонда биз, туркистонликлар якка ва танҳо яшаб, бошқалар ила муомала ва муносабатимиз йўқ эди. Энди замон ўзгариб, бошқа миллатлар ила махлут бўлдик, шариъат ва ўз урфимиз устига қонун ва Оврўпа одатига итоат қилмоққа мажбурмиз.\nАммо қонун ва Оврўпа одатларини билмаганимиз учун бойимиз бўлсун, қози ва миллий ҳукамомиз ва аҳолимиз бўлсун, кўп ташвиш ва зарар кўрар.\nЗамони собиқда фақат шариъат билмоқ кифоя этарди. Энди қонун ва закўнни билмоқ ҳам лозимдур. Шариъат илми мадрасаларда, қонун илми Русия гимназияга ўқумоқ керак. Сўнгра тўрт сана дорилфунун ўқиб, андин ҳуқуқшунос, юрист, таъбир жоиз бўлса, замона фақиҳи бўлиб чиқар. Суд маҳкамаларинда, давлат доираларинда кириб, ҳар ҳуқуқшунос ўз муваккили ва ўз миллати ва ўз тоифаси ва ўз ватани ва ўз давлатининг нафъига сўйлашур, мудофаа қилур.\nМасалан, давлат думасинда биз Туркистон мусулмонларидан шундай ҳуқуқшунос вакил бўлса, бизни дин ва миллатимиз нафъига ҳаракат қилур. Аммо шундай одам бизда йўқ. Давлат думаси нари турсин, судга ва расмий маҳкамаларга кириб, бизни мудофаа қиладурғон кишимиз йўқ. Бошимиз оғриса дўқтурга борамиз. Аммо дардимизни айтмоқга тил йўқ. Ўзимиздан дўқтур йўқ.\nИккимиз бир-биримиз ила низо қиламиз. Кетамиз закўнчига, аммо сўзламоққа тил йўқ. Орадаги одамлар яна бизга фириб берар, пул берармиз, югурармиз, яна ишлар барбод, охири йўқ.\nИморат қилмоқчи бўлсак, плон-лойиҳаси лозимки,инженерга муҳтож бўлармиз. Аммо биз ҳануз “муҳандис” исмини билмаймиз.\nКонтур ва расмий дафтар тутиб, касса қуриб, тижорат этмоқ лозим. Илм тижорат била турган, бухгалтерлик ҳисоби юритадурғон бойларимизга керак, ул ҳам ўзимиздан бир нафар топилмайдур.\nҲаммомликдан бу ишлар яхши бўлса керак. Бир неча бойвоччани биларманки, энг қаттиқ хизматларга гирифтор. Сабаби надур – илмсизлик. Ҳолбуки, аларни “тўй”га атоси 5минг сўм сарф этиб эди.\nТуркистон меваси, донаси, тоши, тупроғи, эски нимарсалари Оврўпо бозорига кетар. Муни Оврўпо даллоллари келиб, оз баҳога олиб кетар, меҳнатни биз қилурмиз, фойдани улар кўрур. Ўз нимарсамизни Оврўпа бозорига элтиб, яхши баҳога сота турғон бизда бир одам йўқ. Азбаски, Оврўпа ила савдо қилатурғон киши (ўзи) аввал ўн сана илми ўқумоғи лозим.\nБизда шоҳи, адрас, беқасам, алоча ... бофликлар бор. Агарда бир нафар техник ва муҳандисимиз бўлса, бу даргоҳларни ислоҳ этар, аҳоли обод бўлур. Валлоҳ, яқин вақтда “дока” бофилларимиздек зоеъ бўлуб кетар. Чунки Оврўпа янги асбоб ила мундин яхши қилиб чиқарур.\n30 сана муқаддам Самарқандни Ёмини маҳалласида 300 алочафоб ишчи бор эди. Ал-он 30 нафар йўқ, 10 сана сўнгра тамомдан маҳв бўлур.\nХулоса, мактабимиз, дўконимиз, корхонамиз, мадрасамиз ва ҳар нимарсамизни замонча ислоҳи лозиимдур. Валлоҳ, ҳар нимарса қўлдан кетар, бизда муздурликдан бошқа ҳеч иш қолмас. Бир ускуна, дўкон ва саройни ишлатмоққа ҳам илми замоний ва замона шумлигини билатурғонларга мулк ва асбобимиз ўтар ва ўтуб турубдур.\nҚисқа қилайлик, бошқа миллатларни бойлари фақир ва етимлар учун мактаб ва дорилфунунлар соладурлар, фақир ва етимлар ўқимоғу учун вақф “истепендия”лар таъйин қилур. Бошқа миллат миллиўнерлари мактаби ила истепендияси-ла, идора қилатурғон газет ва мажалласи-ла, бино қилган дориложизин, барпо қилган жамъияти хайрияси-ла фахр қиладур.\nБизникилар жуфт оти-ла, аробаси-ла, тўйи ила ва...ла фахр этар. Ҳатто, ўз ўғилларини ўқутмайдурғон бойлар бордур. Бу кетишнинг охири ямондур, ўқумоқ, ўқутмоқ керакдир. Болаларга оталаридан илми диний ва илми замонавий мерос қолсун.\nБутун Туркистондан ўн бой йилинда минг сўмдан берса, 25 бола учун Тошканда “диний ва замонавий” бир “пансиун” лайли ва наҳори 5 мукаммал мактаб бино бўлуб, ҳар йил ҳукумат мактабинда 50 бола тайёрлайдур. Ўн йилда булардин ... 200 муҳандис, дўқтур, ҳуқуқшунос, муаллим, техник, замона тожири, валлоҳ ... чиқар ва бизни замон одамлари қаторида қўярлар ва давлат ишига кирарлар. Руслар ила бизни ҳасан имтижозларимизга хизмат қиладурлар.\nАл-он миллатимиз бойлардан шуни кўз тутар, халойиқни барбод этадурғон тўйларни эмас. Оҳ бу сўзларни тушунатурғон бойлар бизда етишганму?\n“Самарқанд” газетаси, 1913 йил, 12 июль.\nМаҳмудхўжа Беҳбудий, 2019-01-15, 12:01 201


Момат Рино – Meducate.uz – Дорилар ҳақида маълумотлар ўзбек тилида\nHome Йўриқномалар Момат Рино\nПрепаратнинг савдо номи: Момат Рино\nДори шакли: дозаланган назал спрей, 50 мкг /доза; 60 доза ва 120 доза\n1 г препарат қуйидагиларни сақлайди\nфаол моддалар: мометазон фуроати моногидрати 0,714 мг (0,050),\n(мометазон фуроатига эквивалент) (0,500 мг);\nёрдамчи моддалар: авицел RC-591 (микрокристалл целлюлоза, натрий кроскармеллоза), глицерол, лимон кислотаси моногидрати, натрий цитрати, полисорбат 80, бензалконий хлориди, тозаланган сув.\nТаърифи: тиниқ, оқ ёки деярли оқ рангли қуюқ суспензия.\nФармакотерапевтик гуруҳи: Антиконгестантлар ва бошқа назла препаратлар. Назал препаратлар. Кортикостероидлар. Мометазон.\nАТХ коди: R01AD09\nНазал спрей кўринишида мометазон фуроатини қўлланилганда биокираолишлиги жуда паст (<1%) ва ҳатто сезгирлик бўсағаси 0,25 пг/мл бўлган аниқлаш усулида ҳам қон плазмасида деярли аниқлаб бўмайди.\nIn vitro шароитда 5 дан 500 ег/мл гача концентрациялар диапазонида мометазон фуроатининг оқсиллар билан боғланиши 98%-99% ни ташкил этади.\nТадқиқотлар мометазон фуроати бир неча метаболитларгача метаболизмга учрашини намойиш қилган. Плазмада асосий метаболитлари аниқланмаган. In vitro шароитда инкубациядан кейин иккиламчи метаболит 6β-гидрокси-мометазон фуроати аниқланган. Одам жигари микросомаларида метаболитни шаклланиши цитохром Р450 3А4 (CYP3А4) томонидан бошқарилади. Вена ичига юборилгандан кейин мометазон фуроатининг плазмадан ярим чиқарилиш даври 5,8 соатни ташкил қилади. Организмдан метаболитлари кўринишида асосан сафро ва аҳамиятсиз даражада сийдик билан чиқарилади.\nМометазон фуроати яққол яллиғланишга қарши таъсирга эга маҳаллий қўллаш учун синтентетик кортикостероид ҳисобланади. Мометазон фуроатининг маҳаллий яллиғланишга қарши таъсири тизимли самаралар чақирмайдиган дозаларда намоён бўлади.\nМометазон фуроатининг яллиғланишга қарши ва аллергияга қарши таъсир механизми аллергик реакцияларнинг медиаторларини ажралиб чиқишини камайириш қобилияти билан боғлиқ. У шунингдек Th2 цитокинлари, IL-4 ва IL-5 ишлаб чиқарилишининг кучли ингибитори ҳисобланади. Момат Рино назал спрейи аллергик реакциянинг эрта ва кечки босқичларида яллиғланишга қарши фаолликни намойиш қилади.\nкатталар ва 6 ёшдан ошган болаларда мавсумий ёки йил бўйича давом этувчи аллергик ринит\nўрта ва оғир даражада кечувчи аллергик ринитни олдини олиш (тахмин қилинган гуллаш мавсумидан 2-4 хафта олдин тавсия этилади)\n18 ёшдан ошган пациентларда назал полиплар ва у билан боғлиқ симптомлар, шу жумладан бурунни битиши ва ҳид билишни йўқолишида қўлланади.\nНазал қўллаш учун буюрилади.\nМомат Ринони биринчи марта қўллашдан олдин, дозаловчи мосламани 10 марта босиш орқали назал спрейни “калибровкаси” ни ўтказиш керак. “Калибровка” дан кейин дори воситасини стереотип чиқарилиши ўрнатилади, бунда ҳар бир босганда 50 мкг мометазон фуроатини (бир доза) сақловчи 100 мг суспензияни ажралиб чиқиши кузатилади. Агар назал спрей 14 кун ва ундан кўпроқ вақт давомида ишлатилмаган бўлса, такрорий “калибровка” ни ўтказиш керак.\nҲар бир қўллашдан олдин спрей сақловчи флаконни жадал чайқатиш керак.\nМавсумий ёки йил бўйи давом этувчи аллергик ринит\nКатталар (шу жумладан кекса пациентлар) ва 12 ёш ва ундан катта болалар: одатдаги тавсия этиладиган доза ҳар бир бурун йўлига икки пуркаш (50 микрограмм/доза) кунига бир мартани ташкил этади (умумий доза 200 мкг). Даволовчи самарага эширилгандан кейин самарани бир маромда ушлаб турувчи даволаш учун дозани ҳар бир бурун йўлиги 1 пуркаш суткала 1 мартача камайтириш мақсадга мувофиқ (умумий доза 100 мкг).\nАгар препаратни тавсия этилган терапевтик дозада қўллаш билан касаллик симптомларини камайишига эширилмаса, суткалик дозани максимал ҳар бир бурун йўлига 4 пуркаш суткада 1 мартагача ошириш мумкин (умумий суткалик доза 400 мкг). Касаллик симптомлари камайгандан кейин дозани камайтириш тавсия этилади.\n6 ёшдан 11 ёшгача бўлган болалар: тавсия этиладиган доза ҳар бир бурун йўлига 1 пуркашдан суткада 1 мартани ташкил қилади (умумий суткалик доза 100 мкг).\nКлиник самарани бошланиши препаратни биринчи қўллагандан кейин 12 соат давомида кузатилади.\nНазал полиплар ва у билан боғлиқ бўлган симптомлар, шу жумладан бурунни битиши ваа ҳид билишни йўқолиши\n18 ёшдан ошган пациентлар (шу жумладан кекса ёшдаги пациентлар) – тавсия этилган доза ҳар бир бурун йўлига 2 пуркаш (50 мкг) суткада 2 мартани ташкил этади (умумий суткалик доза 400 мкг). Клиник самарага эришилгандан кейин дозани ҳар бир бурун йўлига 2 пуркашдан суткада 1 мартагача камайтириш тавсия этилади (умумий суткалик доза – 200 мкг).\nқўллаш жойида таъсирланиш, ачишиш, қичишиш, аксириш, бурундан қон кетиши\nбурун шиллқ қаватида ярали ўзгаришлар\nҳид ва таъм билишни бузилиши\nанафилактик реакциялар, ангионевротик шиш\nбурун тўсиғи перфорацияси.\nпрепаратнинг компонентларига ўта юқори сезувчанлик\nназал спрейни бурун шиллиқ қаватининг даволанмаган маҳаллий инфекцияси мавжудлигида ишлатиш мумкин эмас\nстероидларнинг яраларни битишига тормозловчи таъсири туфайли, яқинда бурунда операция ўтказган ёки жароҳати бўлган пациентлар ўткир даврда назал спрейдан фойдаланмасликлари керак.\nМомат Рино назал спрейини лоратадин билан бир вақтда буюрилганда лоратадин ёки унинг асосий метаболитининг плазмадаги концентрациясини ўзгаришлари аниқланмаган. Мометазон фуроати сезгирлик бўсағаси 50 пг/мл дан паст бўлган аниқлаш усулларини қўллаш билан қон плазмасида аниқланмаган.\nБу препаратлар билан мажмуавий даволаш яхши ўзлаштирилган.\nБошқа препаратлар билан ўзаро таъсири юзасидан маълумотлар йўқ.\nМомат Ринони нафас йўлларининг фаол ёки латент туберкулёз инфекцияси, шунингдек даволанмаган замбуруғли, бактериал инфекцияси, тизимли вирусли инфекцияси ёки кўзларни шикастланиши билан herpes simplex инфекцияси бўлган беморларда эҳтиёткорлик билан қўлланади ёки қўллаш мумкин эмас.\nМомат Рино препарати билан 12 ой даволагандан кейин бурун шиллиқ қаватининг атрофияси белгилари кузатилмаган; бундан ташқари, мометазон фуроати бурун шиллиқ қаватининг гистологик манзарасини нормаллашишига олиб келган. Момат Ринони бир неча ой ёки ундан кўпроқ қўллаётган пациентлар бурун шиллиқ қаватини кузатилиши мумкин бўлган ўзгаришлари юзасидан мунтазам текширувдан ўтишлари керак. Бурун ёки ҳалқумнинг маҳаллий замбуруғли инфекцияси ривожланган ҳолларда Момат Рино препарати билан даволашни тўхтатиш ёки махсус даволашни ўтказиш керак. Узоқ вақт давомида сақланаётган бурун ва ҳалқумнинг шиллиқ қаватини таъсирланиши ҳам препарат билан даволашни тўхтатиш учун кўрсатма бўлиши мумкин. Дори препарати таркибила бензалконий хлориди бўлганлиги туфайли бронхоспазм ҳолатлари кузатилиши мумкин.\nМомат Рино препарати билан узоқ вақт даволаганда гипоталамо-гипофизар-буйрак усти бези фаолиятини сусайиши белгилари кузатилмаган. Тизимли таъсирга эга кортикостероидлар билан узоқ вақт даволагандан кейин Момат Рино назал спрейи билан даволашга ўтаётган пациентларни синчков шифокор кузатуви талаб этилади. Бундай беморларда тизимли таъсирга эга кортикостероидларни қабул қилишни тўхтатиш буйрак усти бези пўстлоқ қисмининг фаолиятини етишмовчилигига олиб келиши мумкин, бу тизимли кортикостероидлар биан даволашни тиклаш ва бошқа тегишли даволашни қўллашни талаб этиши мумкин.\nТизимли таъсирга эга кортикостероидлар билан даволашдан Момат Рино препарати билан даволашга ўтиш вақтида айрим беморларда бурундаги симптомларни енгиллашиши билан бир қаторда кортикостероидларни бекор қилиш симптомлари (масалан бўғимлар ва/ёки мушакларда оғриқ, толиқиш ҳисси ва депрессия) пайдо бўлиши мумкин. Даволашни ўзгартириш шунингдек аввал ривожланган ва тизимли таъсирга эга кортикостероидлар билан ниқобланган аллергик касаликлари (аллергик конъюнктивит, экзема ва бошқалар каби) аниқлаш имконини бериши мумкин.\nКортикостероидларни қабул қилувчи пациентлар пасайган иммун реактивликка потенциал эга бўлишлари мумкин ва айрим инфекцион касалликлари (масалан сувчечак, қизамиқ) бўлган беморлар билан контактда бўлган ҳолларда зарарланишнинг юқори хавфи ҳақида, шунингдек агар бундай контакт бўлган бўлса шифокор билан маслаҳатлашиш кераклиги ҳақида огоҳлантирилган бўлишлари керак.\nПациентларни тана ҳароратини ошиши, юзнинг бир қисми кучли оғриқ ёки тиш оғриғи, орбитал ёки периорбитал шиш ёки дастлабки яхшиланишдан кейин ҳолатни ёмонлашиши каби оғир бактериал инфекцияларнинг белгилари ёки симптомлари пайдо бўлган ҳолларда дарҳол шифокорга мурожаат этиш кераклиги ҳақида огоҳлантириш керак.\nИнтраназал кортикостероидларни қўллагандан кейин бурун тўсиғи перфорацияси ва кўз ички босимини ошиши ҳолатларини пайдо бўлиши ҳақида хабар берилган.\nКичик ёшдаги болаларда препаратни қўллаш фақат катталар назорати остида амалга оширилиши керак.\nНазал кортикостероидлар билан узоқ вақт даволанаётган болаларда бўйини мунтазам текшириш керак. Ўсишни секинлашиши аниқланган ҳолларда назал кортикостероиднинг дасини симптомларни самарали назорат қилиш тутиб туриладиган энг паст даражагача камайтиришни кўриб чиқиш керак. Бундай ҳолларда педиатр билан маслаҳатлашиш керак.\nПрепаратни ҳомиладорлик вақтида қўллаш тавсия этилмайди. Лактация даврида қўллаш фақат она учун кутилаётган фойда бола учун бўлиши мумкин бўлган ҳар қандай юқори бўлгандагина оқланган.\nДори воситасининг транспорт воситалари ёки потенциал хавфли механизмларни бошқариш қобилиятига таъсирининг ўзига хослиги.\nМомат Рино тавсия этилган дозада транспорт воситалари ёки потенциал хавфли механизмларни бошқариш қобилиятига таъсир кўрсатмайди.\nМомат Рино препаратининг паст (≤0,1%) тизимли биокираолишлиги туфайли, дозани ошириб юборилиши эҳтимоли кам. Дозани ошириб юборилган ҳолда препаратни кейинчалик тавсия этилган доза қўллаш билан беморни кузатиш керак.\nПрепарат 60 доза ёки 120 дозадан дозатор ва пуркагич-учликли қалпоқча билан юқори зичликдаги полиэтилен флаконларда.\nФлаконга этикетка ёпиштирилади.\nЁруғликдан ҳимояланган жойда, 15°С дан 30°С гача ҳароратда. Музлатилмасин.\nОлдинги мақолаМомат А19.04.2018


Ҳисоботда айтилишича, дунё бўйлаб 818 миллион бола ўз мактабида қўл ювиш учун асосий воситаларга эга эмас, бу эса уларнинг COVID-19 ва бошқа юқумли касалликлар юқтиришининг хавфини оширади. Уларнинг учдан бир қисмдан кўпроғини (295 миллион) Aфрикадаги Саҳройи Кабирдан жанубда жойлашган мамлакатлар болалари ташкил этади. Кам ривожланган мамлакатларда ҳар 10та мактабнинг 7таси қўл ювиш учун асосий воситаларга, мактабларнинг ярми эса асосий санитария ва сув таъминотига эга эмас.\n«COVID-19 тарқалишини назорат қилишни истаган ҳукуматлар соғлиқни сақлаш чораларини амалга ошириш зарурати билан боғлиқ бўлган ижтимоий-иқтисодий таъсирларни мувозанатга келтириши керак. Мактабларнинг узоқ вақтга ёпилиши болаларнинг хавфсизлиги, фаровонлиги ва ўқишига салбий таъсир кўрсатиши исботланган.\nСанитария хизматларидан фойдаланиш мактабларда инфекция тарқалишининг олдини олиш ва назорат қилиш учун зарурдир. Бу давом этаётган COVID-19 пандемияси даврида мактабларни хавфсиз қайта очиш ва ишлатиш бўйича ҳукумат стратегияларининг асосий йўналиши ҳисобланади», дейилади ҳисоботда.


2020 йилнинг илк чорагидаги энг кучли Топ-10 смартфон | Mobinfo.uz\n2020 йилнинг илк чорагидаги энг кучли Топ-10 смартфон\nЧин-Мочиндаги таниқли Master Lu бенчмарка экспертлари 2020 йилнинг илк чорагидаги энг кучли Топ-10 смартфонлар рейтингини эълон қилди. Бунда қурилмалар процессорларининг қуввати, йиғилган баллар миқдори, ишлаш телиги каби жиҳатларни ҳисобга олдиган.\nРейтингга мувофиқ, Nubia Red Magic 5G смартфони энг кучли деб топилди (535 514 балл). Иккинчи ва учинчи ўринларда OPPO Find X2 Pro (508 178) ва Xiaomi Black Shark 3 Pro (497 767) бормоқда. Samsung Galaxy S20+ ва S20 Ultra кейинги поғоналарни эгаллади.\nМобиль платформалар орасида Qualcomm Snapdragon 865га тенг келадигани топилмади. Иккинчи ва учинчи ўринларни Snapdragon 855 Plus ва Kirin 990 5G чиплари олди.\nAndroid-гаджетларнинг график қопламалари орасида OPPO Find X2 Pro энг тезкор деб топилди. Huawei Mate 30 Pro ва Nubia Red Magic 5G телефонлари кейинги поғоналарни эгаллашди.\nБиринчи чоракда энг кўп сотилган Топ-6 смартфон\nAntutu объявил список самых быстрых смартфонов по итогам февраля\nЭнг зўр камерага эга бўлган Топ-10 смартфон\nHonor Note 10 получит аккумулятор емкостью 5000 мАч — слухи\nЗапись опубликована 22.05.2020 автором admin в рубрике Рейтинги с метками Huawei Mate 30 Pro, Oppo Find Х2 Pro, энг кучли Топ-10 смартфон.\n← Beeline абонентларидан пул йиғиб олган ширкатга қарши иш очилди Энди iPhone сизни маскада ҳам танийди →


05 Апрель 2017 08:18 1972\nШундай одамлар бўладики, уларнинг номи вақт ўтгани сари ўз қадр-қимматини кўз-кўз қилиб бораверади. Негаки, бундай шахслар қайси давр, қайси замонда яшаганликларидан қатъий назар ўз маконлари, шу эл учун, шу Ватан учун ишлаганликлари ёрқин акс этаверади.\n1902 йилда Уйчи туманининг Ўнҳаят қишлоғида туғилган, ўз иш фаолиятини чорикор деҳқончиликдан бошлаган Абдували Мўминовни ана шундай шахслар қаторига қўйиш мумкин. У илк колхозлаштириш даврида ҳисобчи ва бошқарув раиси бўлди. 1939 йилда Собиқ Иттифоқнинг олий мукофотларидан бирига лойиқ топилди. 1940-1942 йиллар давомида Уйчи тумани ижроия қўмитасининг раиси сифатида самарали фаолият олиб борди.\nАбдували Мўминов Сирдарё вилояти Ховос туманидаги 2-Боёвут совхози директори сифатида чўлни ўзлаштиришда матонат кўрсатиб ишлади. 1953-1959 йилларда эса Уйчи туманига келиб, колхоз бошқаруви раиси вазифасида ўз фаолиятини давом эттирди.\nАбдували ота 1959 йилда кексалик пенсиясига чиқди. Шунда у ўзининг эл-юрт учун фидойилигини яна бир бор кўрсатди. Ўнҳаят қишлоғи марказига икки қаватли чойхона қурдирди. Гузар ташкил этди. Қишлоқ маркази замонавий андозада қайта қурилди. Бу ишларнинг ҳаммаси халқ хашари йўли билан бунёд этилди. Ҳозир ҳам чойхона биноси савлат тўкиб турибди. Бино 50-60-йиллардан ҳозирги авлод вакилларига совғадай... Ҳозирги ёшлар эса мустақиллик неъматидан бахра олиб, гузарни янада кўркамлаштириб юбордилар.\nЯқинда гузарда ўнҳаятликлар, Бойкўча фуқаролари хотира тадбирини ўтказдилар. Дошқозонда ош дамланиб, ташриф буюрувчилар кўнгли овланди. Аҳмаджон полвон Маллабоев, Истиқлол МФЙ раиси Орифжон Турдиев, “Маҳалла” фонди туман бўлими раиси Абдуғаффор Ражаббоев, “Нуроний” жамғармаси туман бўлими раиси Тоҳиржон Исматуллаев, участка профилактика катта нозири Жаҳонгир Абдурахимовлар ҳар йили ўтказиладиган бу тадбирга бу йил алоҳида жон киритдилар.\nНаврўз кунларидаги хайрия тадбирида “Нуроний” жамғармаси вилоят бўлими раиси Икромхон Нажмиддинов, вилоят матбуот ва ахборот бошқармаси бошлиғи Зиёвиддин Мансуров, нуроний Эркинжон Аҳмедовлар сўзга чиқишди.\nАдбували Мўминовнинг набиралари, Наманган Давлат университети ўқитувчилари – Аъзамжон Набиев, Акрамжон Набиевлар маҳалла аҳлининг ўз боболари шаънига айтган илиқ сўзларидан бошлари осмонга етганлигини билдиришди. Ҳа, бундай хотира кечалари ёш авлод қалбида ғайрат уйғотади. Ишлаган хор бўлмаслигига ишончни мустаҳкамлайди. Хотира оши вилоятда нуронийларга иззат-икром кўрсатиш, вафот этганлар руҳини шод этишди янги давр бошланганлигини кўрсатади. Бу эса муҳтарам Президентимизнинг “Нуроний” жамғармаси фаолиятини, “Маҳалла” жамоат фонди ва маҳалла институтини ривожлантириш борасидаги фармонлари ижросининг амалий ифодасидир.\n2016-12-29 22:17:30 21889\n2016-12-29 11:13:19 11123\n2017-12-24 13:53:17 1704\n2017-03-05 03:09:47 3255\n2017-01-06 16:50:23 2175


Парижда коронавирус билан боғлиқ вазият туфайли чекловлар кучайтирилди | Qalampir.uz\nПарижда коронавирус билан боғлиқ вазият туфайли чекловлар кучайтирилди\nОлам\t05 Октябрь 2020 18:37 2407\nПариж Ҳукумати коронавирус тарқалишига қарши курашиш мақсадида шаҳарда чекловларни кучайтиришга қарор қилди. Бу ҳақда бугун, 5 октябрь куни Франция пойтахтининг полиция префекти Дидье Лаллемен маълум қилди.\nУнга кўра, 6 октябрдан пойтахтдаги барча барлар ёпилади. Ресторанлар эса янги санитария қоидаларига қатъий риоя қилган ҳолда фаолиятини давом эттиради. Спорт клублари ёпилади, сузиш ҳавзалари фақатгина мактаб ўқувчилари учун ишлайди.\nЯнгиликларга кўра, энди кўчада 10 дан ортиқ одамнинг йиғилишига йўл қўйилмайди. Супермаркетларда эса ҳар 4 кв.м майдонда битта мижоз бўлишига амал қилинади. Музейлар, кинотеатрлар ва театрлар белгиланган санитария меъёрларига қатъий риоя қилган ҳолда фаолиятини давом эттиради.\nМаълумот учун, кеча 4 октябрь куни Францияда 12,5 мингдан ортиқ одам коронавирус инфекциясига чалинган.\nПандемия бошланганидан буён мамлакатда 600 мингдан ортиқ касаллик юқтириш ҳолати аниқланган.\nЭслатиб ўтамиз, бир неча кун аввал Франция Соғлиқни сақлаш вазири Оливье Веран Париж қатъий карантин режимига ўтиши мумкинлигидан огоҳлантирганди.\nДунёда коронавирусга чалинганлар 35 миллиондан ошган.\n11 Июнь 19:36 35320\n11 Июнь 19:00 32044\n12 Июнь 19:49 26136\n12 Июнь 01:20 24233


Бутун дунёда катталарни ҳайратга солган масала. Кемада 26 қўй ва 10 эчки бўлса, капитаннинг ёши нечада?\nЖаҳон айвонида 01 February 2018 18:23 222\nХитойнинг Сичуань провинциясида бешинчи синф болаларига берилган масала бутун дунёда катталарни ҳам ҳайратга солди, деб ёзади ЎзА бу ҳақда.\nАйрим фойдаланувчилар жониворларнинг умумий вазнини ўлчаш капитаннинг ёшини аниқлашга ёрдам беради, деб ҳисоблайди. «Ҳар бир жониворнинг ўртача оғирлигини ҳисобга олганда 26 қўй ва 10 эчкининг умумий вазни 7,7 минг килограмм», – деб “India Times” фойдаланувчининг ҳисоб-китобини эълон қилган.


Тўй тўйдай бўлсин…ми? – HURRIYAT\nТўй тўйдай бўлсин…ми?\nТўй ва бошқа маросимларни ихчамлаштириш бўйича кўпдан буён гапириб келинаётгани, зарур чоралар кўрилаётганига қарамасдан, ҳали-ҳамон жойларда ҳаддан ошиш ҳолатлари учраб турибди. Кимдир тўй олди ва кейинида “тўйчалар”ни авж олдириб, хурмача қилиқларни ўйлаб топаётир. Маст бўлиб олиб, давлатимиз рамзларидан бўлган пулни меҳмонларнинг боши узра сочишни одат қилишяпти. Бу шунчаки иллат эмас, балки халқимиз ва давлатимиз рамзларига ҳурматсизлик ҳамдир.\nОлий Мажлис палаталари қарори билан тасдиқланган “Тўй-ҳашамлар, оилавий тантаналар, маърака ва маросимлар, марҳумларнинг хотирасига бағишланган тадбирларни ўтказиш тартиби тўғрисида”ги Низомда ана шу жиҳатлар инобатга олинган. Унга кўра, эндиликда оилавий тадбирлар ўтказилишини тартибга солишда ижтимоий адолат ва қонунийлик, миллий урф-одат ва қадриятларга содиқлик, бошқа дин ва миллат вакилларининг урф-одатларини ҳурмат қилиш ҳамда жамоатчилик фикрини инобатга олиш тамойилларига риоя этилади. Шунингдек, эндиликда миллий анъаналарга ёт, одоб-ахлоқ қоидаларига зид бўлган турли расм-русумлар, ортиқча вақт ва харажат талаб қиладиган бошқа тадбирларни ўтказишга йўл қўйилмайди.\nТўйнинг асрлар давомида шаклланган ўз қонун-қоидалари бор. Азалдан миллатимизга хос тутумлар, удум, урф-одатлар файзли, ибратли, ортиқча исрофгарчиликсиз ўтказилиб келинган, тўй бошида турган инсонлар тежамкорликни мақбул таомил деб билганлар. Афсуски, бугун ундай эмас…\nБарчамизнинг кўз ўнгимизда ҳаддан ошиш, кимўзарлик авж олмоқда. Тўй кортежлари, сон-саноқсиз тоғоралару олди-бердилар, қиз томонни куёвнинг уйини хориж мебеллари, асбоб-анжомлари билан тўлдириб бериши ҳамда ўйлаб топилган бошқа ҳолатлар оила иқтисодига путур етказишдан ташқари, аҳоли орасида табақаланиш кучайишига олиб келмоқда. Айрим одамлар ўйлаб топаётган бундай сохта тадбирларни кўр-кўрона одатга айлантириб оляпмиз. Шуҳрат қозониш, бошқаларга ўз “мен”имизни кўрсатиб қўйиш учун қилаётган бу ҳаракатларимиз халқимизга қимматга тушмоқда. Тўй қиламан деб катта қарзга ботган, соғлиғини йўқотган юртдошларимиз кўп кузатиляпти. Энг ёмони, бу расм-русумлар одатга айланиб боряпти.\nМасалан, “келин салом” фақат оила даврасида, янги келиннинг ўзга бир хонадонга мослашиши учун ўтказиладиган оилавий удум эди. Аввалига у 30-40 кишилик зиёфатбозликка, бугунги кунга келиб эса катта харажат талаб қиладиган маросимга айланиб улгурди.\n— Илгарилари қиз куёвнинг уйига мебелу бошқа рўзғор анжомларини олиб бориши уят саналар эди, — дейди социолог Мансур Бекмуродов. — Чунки, қиз боланинг ўзи бебаҳо мукофот, бир хонадондан иккинчисига қалин эвазига келтириладиган қимматбаҳо олий мавжудот эди. Уни беқадр маҳсулотга айлантиришди. Қиз бола бошқа хонадонга ўтиши учун ўзи билан бирга мебель, гилам, идиш-товоқ, кўрпа-тўшак, ҳатто уйининг пардасигача барча-барча буюмни олиб бормаса, бўлмайдиган ҳолатга келтириб қўйилди. Бу “сохта тадбир”ни халқимизнинг ўта зарарли анъанасига айлантириб қўйишдаги бефарқлигимиз оқибати. Чунки, жамият бу билан курашмади. Натижани эса кўриб турибсиз.\nРассом хандаси. Ҳусан Содиқов карикатураси.\nТўй — инсоннинг оила қуриш, бахтли, тинч-тотув турмуш кечиришига эришиш, авлодлар бардавомлигини таъминлаш йўлидаги саъй-ҳаракатлари ифодаси эмасми? Мақсад икки ёшга бахту иқбол тилаб, янги оилани элга маълум қилишми? Катталарнинг номақбул одатлар, молу дунёга, ҳо-ю ҳавасга ружу қўяётгани фарзандларимиз маънавиятида ўз изини қолдираяпти. Ҳатто йигитларнинг бўлажак келиндан ҳеч андишасиз қилаётган таъмаси — истакларини эшитиб, мардлик, ғурур, орият қаерда қолди, дейсиз.\n— Яқинда шундай бир воқеага гувоҳ бўлдим, — дейди Республика хотин-қизлар қўмитаси бўлим бошлиғи Дилором Қўзиева. — Келин томон бўлажак куёвга сарпо қилиш мақсадида уни дўконга чақиради. Куёвга эса улар танлаган сарпо ёқмайди. Ўзи ундан уч баравар қимматроқ сарпо танлайди ва сотувчига “Қайнотамга айтарсиз, пулини ташлаб кетади”, дейди. Сотувчи бўлажак қайнотанинг энг яқин дўсти бўлиб, бу ҳолатдан ҳайратга тушади. У дўстига бундай йигитга қиз бермаслигини маслаҳат бериб, “Ҳали тўй бўлмасдан туриб, қайнотадан таъма қиладиган йигит эртага оилани таъминлашда катта муаммоларга учрамайди деб ким айта олади”, дейди. Шу боис бу тўй тўхтатилади.\nАйрим йигитларда “ота-онаси бадавлат қизга уйлангач, ҳаётим моддий қийинчиликсиз ўтади” деган қараш шаклланиб улгургани афсусланарли. Бунда ҳам катталарнинг таъсири кўзга ташланади. Келин олиб келган мебеллар хорижники бўлмаса, сарпо-суруғлар ва ўйлаб топилган бошқа расм-русумларда камчилик бўлса, қайнонанинг эътирози, хархашаси ортиб бораётгани бор гап. Бу эса укаларимизда қайнота-қайнонанинг куёвига берган моддий кўмагига ишониб қолиш, масъулиятсизлик, боқимандалик хусусиятини шакллантиряпти.\n— Халқининг маънавий мероси бўлган тўй унутилмас, қувончли воқеа, — дейди Тошкент шаҳар “Нуронийлар” кенгаши аъзоси, тарих фанлари номзоди Искандар Ҳайитов. — Дабдаба-ю машмаша бу гўзал маънавиятни бузади, холос. Ортиқча сарф-харажат, исрофгарчиликдан бўлак ҳеч нарса эмас. “Фаровонлик замонида орзу-ҳавас қилсак нима бўпти, нега бошқалар аралашаверади?” — дейдиганлар бор албатта. Тўғри, жамиятда одамлар орасида яшар эканмиз, элдан чиқишга ҳаққимиз йўқ. Биргина сизнинг орзу-ҳавасингиз минглаб одамларнинг ҳаётига таъсир кўрсатиши, маънавий муҳитни издан чиқариши мумкин. Шундай экан, бу ишлар назоратга олиниши шарт.\nНикоҳ тўйларини икки ёшнинг жамиятга янги оила бўлиб кирганини билдириш эканини ёшларнинг онгига сингдириш керак. Афсуски, бу ота-оналарнинг жамиятдаги ўрнини белгилаш ролини ўйнаб келмоқда. Қисқаси, бу катталарнинг ўз шахсий “мен”ини қондиришининг бир кўринишидир.\nБир оилани биламан. Оила бошлиғи бир неча йилдан буён Россияда ишлаб келяпти. Бу орада қиз чиқарди, икки ўғлини уйлантирди. “Элдан кам бўлмай” деб, данғиллама тўй қилди. Йиллар давомида пешона тери эвазига келган маблағини бир кунлик тўйга сарфлади. Тўйдан кейинги “салом”, “чаллари”, “йўқлов”ларни ўтказгунича бўлари бўлди. Энди ташвишлари ариди, у ҳам иссиқ уйида, оила аъзолари бағрида яшайди, деб ўйлагандик. Йўқ, у анча қарзга ботган, қарзидан қутулиш учун яна ўзга юртга ишлагани кетишга мажбур эди.\nИнсон орзулари билан гўзал. Аммо бу орзулар соғлиғингизни бой бериш, яқинларингиздан йироқда, соғинч ва изтиробда умргузаронлик қилиш эвазига ижобат топмаслиги керак.\nБугун нафақат қиз чиқараётган, балки келин қидираётган хонадон ҳам тўйларни ихчам, камхарж қилиб ўтказиш, элдан чиқмаган ҳолда тўй бошлаш тарафдори. Агар биз чиндан исрофгарчиликка қарши бўлсак, халқимизнинг қадимий ва энг мўътабар удуми бўлган тўй-маросимларини мусобақага айланиб кетишининг олдини олган бўламиз.\n— Ишончим комил тўйларимиз тартибга тушади, — дейди Мансур Бекмуродов. — Аввало, элу юрт назарида бўлган инсонлар, турли лавозимдаги давлат хизматчиларининг тўй-маросимларини Сенат Низомидан четга чиқмаган ҳолатда ўтказишга эришсак, бошқаларга намуна бўла оламиз.\nБундан юз йил аввал йирик аллома Маҳмудхўжа Беҳбудий: “Тўй ва таъзияға сарф қилинатурғон оқчаларимизни биз, туронийлар, илм ва дин йўлиға сарф этсак, анқариб оврупойилардек тараққий этармиз ва ўзимиз-да, динимиз-да обрўй ва ривож топар. Йўқ, ҳозирги ҳолимизға давом этсак, дин ва дунёға зиллат ва мискинатдан бошқа насибамиз бўлмайдур”, деган эди.\nҲа, йиллар давомида йиққанимизни бир кунлик ҳо-ю ҳавасга эмас, фарзандларимиз илму камолига сарфласак, бир кун ўз мевасини беради. Зеро, бахт ялтироқ ва сохта ҳашамда эмас, билим ва маърифатда.\n« Умрнинг бир куни\nСўзнинг инграшини ким эшитяпти? »


Муваффақиятнинг янги формуласи » Навоий шахар хокимлиги расмий сайти » Официальный сайт хокимията г.Навои » Official site of Municipality of the city Navoi\nНавоий шахар хокимлиги расмий сайти » Navoiy shahri » Муваффақиятнинг янги формуласи\nМуваффақиятнинг янги формуласи\n31-08-2018 13:44 Navoiy shahri, Yangiliklar\nБир пайтлар Ўзбекистон миллион-миллион тонна пахта маҳсулотини етиштирарди. Ўша йиллари ўзбек деҳқонларининг машаққатли меҳнати, пешона тери эвазига яратилган пахта хом-ашёсини собиқ шўро давлати арзон гаровга сотиб олганлигини кўпчилик яхши эслайди.\nШукрки, бугун Ўзбекистон тенглар ичида тенг, ўз бойлиги ўзиники, халқники. Эндиликда она заминимизда етиштирилган пахта ҳосилининг ҳар бир толаси ўзимизнинг замонавий корхоналаримизда қайта ишланиб, маҳсулот тайёрланмоқда. Ҳозирги кунга келиб вилоятимиз иқтисодиётида ўз ўрнига эга бўлган ана шундай корхоналардан бири Навоий шаҳрида фаолият юритаётган масъулияти чекланган жамият шаклидаги "Бахт текстиль” корхонасидир. Мазкур корхона жорий йил бошида Туркия ва Россияга 2 782 978 АҚШ долларилик ип-калава маҳсулотини, корхона таркибидаги "Бахт Навоий” фабрикаси эса Россия ва Туркия давлатларига 2418 минг АҚШ долларилик ип-калава маҳсулотини экспорт қилди. Кластер усулида самарали фаолият юритаётган "Бахт текстиль”нинг иккинчи этапдаги фабрикаси "Бахт тектиль 2” га Швейцариянинг "Rieter” компаниясидан 7,9 миллион АҚШ доллари қийматидаги замонавий техника ускуналари келтирилди. Қурилишмонтаж ишларига эса 6 миллиард сўм маблағ сарфланди.\n– Ҳозирда бу жиҳозларнинг қурилишмонтаж ишлари Германиядан келган мутахассислар томонидан жадал олиб борилмоқда, – дейди корхона раҳбари Бобур Нарзиев. – Ип-калава йигириш жараёнида ичкаридаги об-ҳаво мўътадиллигини таъминлаш бўйича эса Туркиядан келган мутахассис корхона ишчилари ва коллеж\nбитирувчиларига тушунчалар бераяпти. Ёш ишчилар жараён давомида тил ўрганишни ҳам бирдек олиб бораётганлиги уларда аллақачон ишбилармонлик салоҳияти ошганлигидан далолатдир. Ушбу фабрикамиз Ватанимиз мустақиллигининг 27 йиллиги байрами арафасида ишга туширилади ҳамда бу ерда 144 нафар коллеж битирувчилари иш билан таъминланади. Корхоналаримиз қувватини Қизилтепа туманидаги 302 та, Кармана туманидаги 198 та фермер хўжаликлари етиштириб бераётган пахта хом ашёси бемалол қоплай олади.\n"Бахт текстиль” тизимида таркиб топган "Бахт Навоий” корхонасини кенгайтириш ишлари эса шу йилнинг октябрь ойида тугалланиши режалаштирилган. Йилига 10 000 тонна пахтани қайта ишлашга мўлжалланган корхона қурилишига қарийб 10 миллион АҚШ доллари миқдорида маблағ йўналтирилди. Бу корхонада ҳам "Rieter” компаниясининг техник жиҳозларини ўрнатиш ишлари олиб борилмоқда. "Бахт Навоий” корхонасининг электроник қисмлари монтажи учун немис мутахассисларининг келиши кутилмоқда. Ушбу жиҳозлар ишлаб чиқариш қувватини янада ошириб, бир йилда 10000 тоннадан 12000 тоннагача пахта толасини қайта ишлай олиш имконияти эса алоҳида эътирофга молик. 14 минг метр кв. майдонни эгаллаган бу корхона яқин олти ой ичида ҳар ойда 1000 тоннадан ортиқ юқори сифатли ипкалава йигириб бера оладиган қувват билан ишлайди.\n– Шуниси эътиборлики, янги тизимдаги ушбу ипкалава йигирув машиналари ингичка ва сифатли ип йигириб беришга мўлжалланган бўлиб, фабрикада ипга улаш, ип тайёр бўлганда кейинги жараёнга улаш каби вазифаларни махсус роботлар амалга ошириши кўзда тутилган, – дейди суҳбатимизни яна давом эттириб корхона раҳбариБ. Нарзиев. – Шуларни эътиборга олган ҳолда, корхонада 400 та янги иш ўрни яратилади. Пахта хомашёси Хатирчи туманидаги 474 та фермер хўжаликларидан олиб келтирилади. Айниқса, давлат фондидан ажратилган имтиёзли 139 миллиард сўм кредит бизга янада кенг имкониятларни яратиб берди. Ҳосилни молиялаштириш учун кўзда тутилган 127 миллиард сўм маблағ турли агротехник тадбирлар ва кимёвий минерал ўғитларга сарфланган. Ҳозирда хомашё етказиб берувчи фермерларнинг моддийтехника базаси ҳам қўллабқувватланмоқда. Жумладан, корхонанинг махсус вакиллари бириктирилган ҳар бир фермер хўжаликларига техник жиҳозлар, ишчимеханикларга кийимкечак ва дала шийпонларида ташкил этилган механизатор уйлари учун зарурий маишийтехник жиҳозлар олиб берилди. Бундан ташқари, фермер хўжаликлари пахта ўсимлигини турли ҳашарот ва касалликлардан ҳимоялашда ишлатиладиган дори воситасини пуркашга мўлжалланган Туркияда ишлаб чиқарилган техник жиҳоз билан ҳам таъминланди. Ҳатто сув чиқарувчи насослар ҳам эътибордан четда қолмади. Бунинг учун корхона мутасаддилари ҳар бир фермерга Хитойда ишлаб чиқарилган замонавий сув насосларини тарқатди. Корхона ходимлари энди улардан фақат ва фақат мўл ҳосил кутишаяпти.\n– Мен бу ерда кўп йиллардан буён ип йигирувчи бўлиб ишлаб келаман, – дейди ишчи Муниса Раҳимова. – Фабрикада ишчилар учун яратилган шароитлардан кўнглимиз тўқ. Шу сабабли чарчоқ нималигини билмай меҳнат қилаяпмиз. Рўзғоримиз тўкин, оиламиз фаровон. Яна бир муҳим жиҳат, эндиликда фабрика мутахассислари сифатли, мўл, тоза толали пахта олиш учун тупроқ таркиби ва пахта уруғини ҳам назорат остига олишган. Демак, бу борадаги ишлар ҳам эътирофга лойиқ.\n– 2017 йилда "Бухоро олтин” нави ишончимизни оқлади, жорий йилда ҳам ушбу уруғ навидан фойдаланаяпмиз,– дейди корхона агрономи Атоулло Ризаев. – Эндиликда эса юқори навли тола берадиган уруғчилик фаолиятини ҳам ривожлантирамиз. Лабораториямиз тупроқ таркибини текширишни режалаштирган.\nХўш, мўл ҳосил учун тупроққа қандай минерал ўғитлар зарур, биз кўпроқ нималарга эътибор қаратишимиз лозим? Ишонаманки, бу саволларга тез орада жавоб топиб, мўл ҳосилни формуласини яратамиз. Харидорбоп маҳсулот ишлаб чиқариб, тайёр хомашё манбаига айланиб қолишни эмас, ўз маҳсулотлари билан дунё бозорларини забт этишни олдига мақсад қилган корхона жамоаси фаолияти чинданда эътирофга сазовор. Кластер усули доирасида корхонанинг ипкалава маҳсулотига Андижоннинг "Крафт текстиль”ида турли ёрқин рангли бўёқлар берилиб, "Тошработ текстиль” масъулияти чекланган жамиятида "поло” ёрлиғи остида сифатли трикотаж либослар тайёрланмоқда. Маҳсулотлар аллақачон Туркияга экспорт қилиниб, ўз харидорларини топишга улгурди.\nХулоса қилиб айтганда, кўркам, замонавий ва сифатли маҳсулотлари билан дунёга Ўзбекистон номини танитаётган, жаҳон бозоридан муносиб ўрин эгаллаётган мазкур корхоналар юртимиз довруғини оламга таратишига асло шубҳа йўқ.\nҚИЗИЛТЕПАДАГИ КЛАСТЕР УСУЛИНИНГ АФЗАЛЛИГИ


Жамият Дунё Футбол Мутолаа Жиноят Савол-жавоб Шоу-бизнес Hi-tech Lady Саломатлик Мозийдан садо Ҳидоят сари Томоқ оғриғининг 10 давоси\t11:23, 25 октябрь 2016\tТомоқ оғриғидан халос бўлишнинг 10 та халқона усулини эътиборингизга ҳавола этамиз. 1. Мармарак (шалфей) ажойиб антисептик ва яллиғланишга қарши воситадир. 1 ош қошиқ қуритилган мармаракни 1 пиёла қайноқ сувда 10 дақиқага дамлаб, сўнг сузиб олинг. Дамламага 1 ош қошиқ асал солиб, бироз совигач, томоғингизни чайинг. Кун давомида 3-4 марта ғар-ғара қилсангиз, яхши натижага эришасиз.\n7. Самарали ва фойдали усуллардан яна бири ингаляция бўлиб, уни тўғри бажарсангиз, томоқ оғриғидан тез халос бўласиз. Демак, идишга сув солиб, икки дона картошкани паррак қилиб кесинг ва шу сувда қайнатинг. Сўнг унга 1 ош қошиқ ичимлик содасидан солиб, оғиз орқали нафас олинг. Ингаляция учун энг нормал ҳарорат 80-90 даража бўлиб, бундан иссиқ буғда томоғингиз куйиши мумкин. Ёдингизда бўлсин, ҳиқилдоқ, томоқ, нафас йўллари, бронхларни даволаш учун оғиз орқали нафас олиб, 2 сониядан сўнггина уни чиқариш фойдали. Тумовда эса бурундан нафас олган мақсадга мувофиқ. Ингаляциядан сўнг бир соат давомида ичимлик ичиш, овқатланиш ва чекиш ҳаракатларингизнинг самарасини кесади. 9. Седанали дамламалар ҳам томоқ оғриғида яхши фойда беради. Айниқса, иммун тизимини ҳимояловчи маҳсулот сифатида седана мойини салатларга қўшиб тановул қилиш ҳам тезроқ соғайиб кетишингизни таъминлайди.\nP/S: Унутманг, ҳар бир организм ўзига хосдир. Муолажаларни қўллашдан олдин шифокор билан маслаҳатлашинг. САОДАТ тайёрлади


«Илик узилди»да шифо бўлади! - 19 Марта 2015 - Yangiliklar Olami - www.SherlarUz.CoM - SMS SHERLAR, SEVGI SHERLARI, YANGI\nГлавная » 2015 » Март » 19 » «Илик узилди»да шифо бўлади!\n«Илик узилди»да шифо бўлади!\nЗарур масаллиқлар: 400 гр мол гўшти, 100 гр шовул, 1 дона бош пиёз ва сабзи, 3 та картошка, 2 дона қайнатилган тухум, 2 ош қошиқ кунгабоқар ёғи, 0,5 чой қошиқ шакар, кўкатлар ва туз.\nТайёрланиши: 1. Гўштни бўлакларга бўлиб, тузли сувда қайнатинг. Шўрва устидаги кўпикни олиб туриш ёдингиздан чиқмасин.\n2. Пиёз ва сабзини сомонча шаклида тўғранг. Пиёзнинг ярмини шўрвага солинг. Қолган қисмини сабзи билан бирга товада 3-4 дақиқа қовуриб олинг.\n4. Картошкани тўртбурчак шаклда тўғраб, шўрвага қўшинг. Барча кўкатларни майдалаб кесинг. Кўкат ҳамда қовурилган масаллиқлар шўрва сузилишидан 20 дақиқа аввал солинади. Шўрва нордонроқ туюлса, озгина шакар қўшса ҳам бўлади.\n5. Шўрвани сузгач тўғралган тухум ва озгина сметана билан безатишни унутманг.\nИСМАЛОҚ + БАЛИҚ\nЕганлар дармонда, емаганлар армонда!\nЗарур масаллиқлар: 1 кг. балиқ филеси, 4 боғ исмалоқ, 2 та помидор, битта қизил булғор қалампири, бир боғ петрушка, яримта лимон, 15-20 дона қора зайтун, кунгабоқар ёғи ва зираворлар.\nТайёрланиши: 1. Балиқни таъбга кўра зираворлар билан маринадлаб олинг.\n2. Помидорни 6 бўлакка ажратинг, булғор қалапирини эса тўртбурчак шаклда тўғранг. Исмалоқ ҳамда петрушкани майда шаклда кесинг. Барча масаллиқларни кунгабоқар ёғи солинган товада 5 дақиқа давомида қовурасиз.\n3. Газ печи патнисига ёғ суртиб, балиқ гўштини жойланг. Устига туз сепиб, лимон бўлакларини қўйинг. Сўнг қовурилган масаллиқлар ва зайтун доналарини ҳам териб чиқинг.\n4. Тайёр кўринишга келган балиқни қиздирилган газ печининнг 200 даража ҳароратида пишириб олсангиз кифоя.\nМазасига гап йўқ!\nЗарур масаллиқлар: 10 дона редиска, битта бодринг, 1 боғдан салат барги ва кўкпиёз, 3 дона қайнатилган тухум, 3 ош қошиқ сметана ва туз.\nТайёрланиши: 1. Барча масаллиқларни ўртача катталикда тўғраб олинг.\n2. Тухумни 8 бўлакка ажратинг.\n3. Масаллиқларга сметана ва таъбга кўра туз солиб аралаштиринг. Салат юзасини кўкатлар билан безатиб дастурхонга тортиқ қиласиз.\nЗарур масаллиқлар: 250 гр қатлама хамир, 200 гр пишлоқ, 2 дона тухум, 3 боғ кўк пиёз, битта бош пиёз, битта помидор ёки 50 гр қоқиси, 3 ош қошиқ сметана ва туз.\nТайёрланиши: 1. Кўк пиёзни тўғраб, 5 дақиқа товада қовуриб олинг. Туз солиш ёдингиздан чиқмасин.\n2. Тухум ва сметанани бирга аталанг.\n3. Қолипга пишириқ қоғозини солинг. Ёйилган хамирни қолипга мослаб жойлаштиринг.\n4. Хамирга қовурилган пиёз ва помидор бўлакларини солинг. Устидан тухум ва сметана аралашмасини қуйинг. Сўнг пишлоқни қирғичдан чиқариб, сепасиз. Пирогни газ печининг ўрта ҳароратида пиширасиз.\nЯқинларимизга манзур бўлади!\nЗарур масаллиқлар: 1 стакан ун, 2 боғ исмалоқ, 1 боғ шивит, 30 гр. кунгабоқар ёғи, 2 дона тухум, 1 стакан сув ёки сут, 0,5 чой қошиқ хамир юмшатгич ва туз.\nТайёрланиши: 1. Кўкатларни майдалаб тўғранг-да, аталанган тухумга қўшинг.\n2. Масаллиққа сув (сут), кунгабоқар ёғи ва туз қўшиб, яна аралаштирилади.\n3.Ун ва хамирюмшатгични қўшгач, яхшилаб аталанг.\n4. Товани қиздириб, ёғланг. Қуймоқдан оз-оздан солиб, икки томонини қизартириб олинг. Дастурхонга сметана ёки қаймоқ билан тортиқ этишни тавсия этамиз.\nКатегория: Taom reseptlari / Pazandachilik / O'zbek taomlar / Хар хил таомлар ва пишириклар рецепти | Просмотров: 1765 | Добавил: Sherlaruz.CoM | Теги: Pazandachilik / Кулинария, Pazandachilik, Рецептлар рўйх, taomlar retsepti, Ўзбек миллий таомлари, taom pishirish, кулинария, taom reseptlari, taomlar | Рейтинг: 0.0/0


Венгрия бош вазири Брюсселни террорчиларни қўллаб-қувватлашда айблади\n17:58 / 12.06.2017\nВенгрия бош вазири Виктор Орбан Брюсселни террорчиларга шериклик қилишда айблади. Бу ҳақда Болгариянинг БГНЕС агентлиги хабар берган.\n«Бизнинг ҳукумат Европа позициясини ҳимоя қилади. Биз Европа келишувини ҳимоя қилмоқдамиз, жумладан, ЕИга аъзо давлатлар ва Брюссель ўртасида жавобгарликни тақсимлашни ҳам. Венгрия эмас, Брюссель ўз позициясини ўзгартирди», - дея маълум қилди Орбан Венгрия парламентида чиқиш қилиб.\nАгентлик маълумотига кўра, Орбан Брюсселни «террорчилар томонидан туришда» очиқдан очиқ айблаган ҳамда бундай позиция умуман тушунарсиз эканини таъкидлаб ўтган.\nШунингдек, Венгрия бош вазири «молиявий чайқовчи» Жорж Сорос Европага нима қилиш кераклигини кўрсатаётгани, европалик етакчилар эса унга таъзим қилаётганларини тушунмаслиги ҳам қайд этди.\nАввалроқ Венгрия ҳукуматидагилар ЕИ мамлакатга қарши санкциялар киритиш ниятида эканини маълум қилишганди. Бу ушбу давлатда америкалик миллиардер Жорж Сороснинг университетини ёпишга бўлган ҳаракатлар туфайли юз бериши мумкин.\nВенгрия Брюссель террорчилик Виктор Орбан


12:32 / 09.04.2017\nАҚШнинг БМТдаги доимий вакили Никки Ҳейли маълум қилиб ўтдики, Суриядаги зиддиятни сиёсий йўл билан ҳал қилиш вариантларини кўрмаяпти.\n«Асад ҳукумат тепасида қолар экан, Суриядаги зиддиятни сиёсий йўл билан ҳал этиш вариантлари бўлмайди. Агар сиз унинг ҳаракатларига кенгроқ ракурсдан қарасангиз, Асад раҳбарлигидаги давлат тинч яшаши иложсиз эканини кўрасиз», — деган Ҳейли CNN учун берган интервьюсида.\nУнинг сўзларига кўра, зарур бўлса АҚШ президенти Дональд Трамп Суриядаги авиабазаларни бомбардимон қилишни давом эттиради.\n«Агар шундай қилиш керак бўлса, у шундай қилади», — дея қайд этган дипломат.\nБундан олдинроқ Ҳейли хоним БМТ Хавфсизлик кенгашининг фавқулодда мажлиси вақтида Россия Дамашқ билан муносабатларини қайтадан кўриб чиқиши кераклигини маълум қилиб ўтганди.\n7 апрелга ўтар кечаси АҚШ ҳарбий-денгиз кучларининг Ўрта Ер денгизидаги икки кемаси — USS Porter ва USS Ross эсминецларидан Суриянинг Ҳомс вилоятидаги Шайрат аэродроми томон 59 та «Томагавк» қаноти ракеталари учирилди. Бу ҳужум АҚШ Сурия ҳукуматини 4 апрель куни Идлибда кимёвий газ қўллашда айблаши ортидан амалга оширилди.\nСурия Трамп Никки Ҳейли


Бугун "Малага" ва "Севилья" ўйини Ла лиганинг янги мавсумини очиб беради\n20:29 / 21.08.2015\nБугун (21.08.2015) Испания Ла лигасининг янги мавсумига старт берилади. 1-тур ўйинларини "Малага" ва "Севилья" жамоалари очиб беришади.\n23.30, «Ла Росаледа» ўйингоҳи\n"Севилья" жамоаси ўтган мавсумни бешинчи ўринда якунлаган. Жамоанинг ўтган мавсумдаги асосий ҳужумчиси Карлос Бакка (17та гол) ёзги трансферлар мавсумида "Милан"га ўтиб кетди. Лекин жамоага "Днепр"дан Евгений Коноплянка келиб қўшилди.\n"Малага" эса ўтган мавсум якунларига кўра 11 ўринни эгаллаганди. Хави Гарсия янги мавсумда ёш футболчиларга таянмоқчи.\nҚолган беллашувлар 22-24 август кунлари давомида ўтказилади.\n21.30, «Висенте Кальдерон» ўйингоҳи\nМадриднинг "Атлетико" жамоаси 22 август оқшомида ўз мухлислари қаршисида чемпионат деюбтанти "Лас-Пальмас" билан ўйнайди. 2014-2015 йиллар мавсумида 3 ўринни эгаллаган "Атлетико" янги мавсум арафасида асосий ҳужумчиларидан бири Манжукични "Ювентус"га трансфер қилди. Жамоага "Порту"дан Жексон Мартинес келиб қўшилган.\n22 август кунига "Эспаньол"-"Хетафе" ва "Депортиво"-"Реал Сосьедад" учрашувлари ҳам белгиланган.\n21.30, «Корнелья Эль Прат» ўйингоҳи\n"Эспаньол" ўтган мавсумни турнир жадвали экваторида, 10 ўрин билан якунлаган. "Хетафе" эса 15 ўринни олган. "Эспаньол" янги мавсум арафасида "Реал"дан "испан футболи бриллианти" деб аталаётган Асенсиони ижарага олишга улгурди. "Хетафе" эса ўтган мавсум якунланишига 2 тур қолганида "лигада жон сақлаб қолган". Бироқ раҳбарият Фран Эскрибага ишонч билдирган.\n21.30, «Риасор» ўйингоҳи\nЎтган мавсумда 16-ўринни эгаллаган "Депортиво" янги мавсумни ўртамиёна "Реал Сосьедад"га қарши ўз майдонидаги учрашув билан бошлайди. Дэвид Мойес янги мавсум учун янги футболчи олиб келмаган.\n23 август куни "Барселона" ва "Реал" жамоалари ҳам баҳсларга киришишади. Дастлаб, "Барселона" Бильбаонинг "Атлетик" жамоаси майдонига сафар қилса, бироз ўтиб "Реал" Хихоннинг "Спортинг" жамоасига қарши сафар учрашувини ўтказади.\n19.30, «Сан Мамес» ўйингоҳи\n"Барселона" августнинг иккинчи ярмида "Атлетик"ка қарши учинчи ўйинини ўтказади. Ўтган мавсум чемпионлари янги мавсумда ҳам чемпионликни сақлаб қолишни мақсад қилишган. Дастлабки турларни жамоа ҳужум чизиғидаги Неймар ўтказиб юбориши айтилган. Шунингдек, жамоа ёзги трансферлар вақтида харид қилинган Арда Туран ва Алеиш Видални 2016 йилнинг бошига қадар майдонга тушира олмайди.\n21.30, «Эль Молиньон» ўйингоҳи\nЎтган мавсумнинг вице-чемпионлари "Реал" янги мавсумни янги мураббий Рафаэль Бенитес қўли остида бошлайди. Мадридликлар янги мавсум арафасида "Интер"дан Ковачични трансфер қилди. Жамоа мавсумда Роналду, Бэйл ва Бенземадан иборат ҳужум учлигини ўйнатмоқчи. Хихонликлар эса бу мавсумда ҳам лигада жон сақлаб қолиш учун ҳаракат қилишлари кутилмоқда.\n23.30, «Кампо де Вальекас» ўйингоҳи\nШу куни ўтган мавсумда кучли тўртликка кирган "Валенсия" ҳам 1 тур ўйинида "Райо Вальекано" билан ўйнайди. "Валенсия" бироз олдинроқ, ўзининг асосий ҳимоячиси Отамендини "Манчестер Сити"га трансфер қилди. Лекин жамоа Фегули, Парехо, Пьятти, Родриго каби етакчиларини сақлаб қолган. "Райо Вальекано"нинг юлдузи Альберто Буэно эса "Порту"га йўл олган.\n24 август куни "Леванте" "Сельта" билан, яна бир деюбтант "Бетис" "Вильярреал" билан, "Гранада" эса "Эйбар" билан ўйнайди ва биринчи тур ўйинлари якунланади.


Психологларнинг 10 нотўғри маслаҳати - 19 Сентября 2016 - www.SheJoT.CoM\nГлавная » 2016 » Сентябрь » 19 » Психологларнинг 10 нотўғри маслаҳати\nПсихологларнинг 10 нотўғри маслаҳати\nМураккаб вазиятга тушиб қолган киши муаммони ҳал қилиши мумкин бўлган ҳар қайси имкониятга худди чўкаётган одам хасга осилгандек тирмашади. Руҳшунос қабулига бориш ҳамда ундан маслаҳат олишни эса муаммонинг ечими сифатида қабул қилади. Аммо баъзи ҳолларда мутахассисларнинг маслаҳати ёрдам бериш ўрнига кичик масалани катта муаммога айлантириб қўйиши ҳам мумкин...\n1. Қийинчиликларни мустақил енгиш лозим!\nТадқиқотларнинг натижасига кўра, индивидуал тарзда фаолият юритадиган инсонлар жамоа билан ишлайдиганларга қараганда тушкунликка берилувчан бўлишар экан. Иш ёки шахсий ҳаётдаги муаммоларни ёлғизликда ҳал этувчиларнинг деярли барчаси саломатлигидан шикоят қилади. Шундай экан, «Кучли бўлинг, ҳаммасини ўзингиз уддаланг» деган маслаҳатга кўпам қулоқ тутаверманг. Ҳар қандай инсонга дардлашгувчи, қўлловчи керак.\n2. Орзуга тезроқ етишмоқ учун уни амалга ошганини тасаввур қилиб туриш керак!\nРуҳшунослар томонидан бир гуруҳ талабаларга имтиҳон олдидан юқори баҳо олганларини тасвирловчи сурат чизишни буюришди. Иккинчи гуруҳ талабаларга эса икки кун давомида дарсларни қайтариш топширилди. Айнан ана шу иккинчи гуруҳдаги талабалар имтиҳонни аъло баҳога топшириб чиқишди. Бу тажрибадан шундай хулоса чиқариш мумкин: мақсадга эришилганини тасаввур қилиш кишида унга бўлган интилишни сусайтириб қўйиши ҳам ҳеч гапмас.\n3. Жаҳлингиз чиқдими? Ёстиқни уринг, бақиринг ёки ер тепинг!\nБу қарашнинг хато эканлигини исботлаш учун ҳам тажриба ўтказилган. Унда дарс қилиб ўтирган талабаларни ўқитувчи ярим соат давомида тинмай ҳақоратлаган. Сўнг гуруҳнинг ярмига нок меваси тарқатилиб, уни эзғилаш таклиф этилган, қолганлари эса тинч ҳолатда ўтиришган. Тажриба сўнггида нокни эзғилаш талабаларнинг жаҳлини туширишга эмас, аксинча янада авж олишига хизмат қилгани маълум бўлди. Тинч ўтирган талабалар эса оз муддатда ҳақоратларни унутишга муваффақ бўлишган. Маслаҳатимиз шуки, жаҳл отига минганингизда чуқур-чуқур нафас олиб, тинчланишга ҳаракат қилинг.\n4. Ҳозир билан яшанг, келажакка саёҳат қилаверманг!\nВақти-вақти билан ўтказилиб туриладиган фуқаро муҳофазаси ўқув-машғулотларини бир эсланг. Уларга асосланиб биз қийин ҳамда кутилмаган вазият (ёнғин, зилзила, портлаш каби)ларда ўзимизни қандай тутишни ўрганиб, режалаштириб оламиз. Рўй бериши кутилаётган воқеа-ҳодисаларни кўз олдига келтириш ҳам ана шундай фойда беради. Масалан, сизни олдинда оилавий ажрим ёки ишдан бўшаш масаласи кутаётган бўлса, сиз ҳар қандай ҳолатга тайёр туришингиз учун бир марта бўлса-да, хаёлан ўша вазиятга тушишингиз тавсия этилади.\n5. Ҳаётга доим умид билан қаранг! Оптимизм ҳамроҳингиз бўлсин...\nҲар қандай вазият ва масалага оптимистик руҳда ёндашиш туфайли инсон эҳтиёт чораларини кўриш ҳақида унутиб қўяди. Ўзи яхшиликни тилаётгани учун унга ҳам барча ана шундай муносабатда бўлишига ишонади. Аммо аксарият ҳолларда бунинг тескариси рўй беради. Одамлардан кўнглингиз қолишини ёки кимдир сизнинг қалбингизга озор беришини истамайсизми?! Маслаҳатимиз, ҳаётга теран ва ақл билан боқинг!\n6. Қўрқманг, хатарга тик боқинг!\nДейлик, бирор нимадан хавотирдасиз. Руҳшуносларнинг гапига қулоқ тутиб, қўрқув сизни тарк этишни буюрасиз. «Мен қўрқмайман, қўрқмайман!» деганингиз сари қўрқув онг остига янада мусмтаҳкамланиб борар экан. Шунинг учун ҳолатингизни борича қабул қилинг, сизни безовта қилаётган ўй-хаёлларингизни яқинларингиз билан ўртоқлашинг. Бу мавзуда суҳбатлашинг. Ана шунда бироз бўлса-да, енгил тортасиз.\n7. Ўзингизга юқори баҳо беринг! Акс ҳолда омадсизга айланасиз...\nЎзини ҳурмат қилиш бошқа, ўзига юқори баҳо бериш бошқа! Ана шу икки ҳолатнинг фарқини билиш ҳамда улардан биринчисига амал қилиш тавсия этилади. Руҳшуносларнинг кузатувига кўра, ўзига ҳаддан ортиқ юқори баҳо бериш кишини худбинга айлантиради. Бундай инсонлар бошқаларнинг устидан ҳукм ўтказиш, уларнинг фикрини менсимай, фақат ўзиникини уқтириш, масхара қилиш, баъзан эса атрофдагиларга нисбатан куч ишлатишга ҳам ўзларини ҳақли санашар экан. Бу хулосадан кейин "Камтарга камол, манманга завол” деган нақл бежиз айтилмаганига амин бўласиз. Маслаҳатимиз, кўзгу қаршисида туриб олиб, ўзингизга юқори баҳо беравермай, бажарган ишларингиз ва қўлга киритган ютуқларингиз ортидан фахрланишни ўрганинг.\n8. Қарама-қарши қутблар бир бутун бўлади. Шу боис дўст ва жуфтингиз сизга ўхшамаган бўлсин!\nОдатда оғир-босиқ ёки камгап йигитларга шаддодгина қизларни келин қилишга ҳаракат қилишади. Ота-оналарнинг фикрича, турли хил феъл-атворли кишиларнинг жуфтлиги мустаҳкам бўлар эмиш. Бу шунчаки фаразлар, улар ҳаётда ҳам (айрим тасодифларни инобатга олмаганда), фанда ҳам ўз исботини топмаган. Бизда бу фикрни хатога чиқариш нияти йўқ. Бироқ масалага ойдинлик киритмасак бўлмайди. Болалигимиздан ўзимизга ўхшаган тенгқурларимиз билан дўстлашамиз. Улғайиб, ишлаётганимизда ҳам қарашлари бизники билан бир хил бўлган ҳамкасбларни кўпроқ ҳурмат қиламиз. Диди, дунёқараши, яшаш тарзи, билими ўхшаш бўлган инсонларнинг дўстлиги мустаҳкам бўлгани каби, турмуши ва бахти ҳам бардавом бўлади.\n9. Чин дилдан истасанг, ниятингга етасан!\nБойиб кетишни ёки оилавий бахтга эришишни ким истамайди дейсиз! Лекин бу орзулар амалга ошиши учун эрталабдан кечгача ният қилиб ўтиришнинг ўзи кифоями?! «Ҳаракатда — баракат» эмасми?! «Олма пиш — оғзимга туш» билан иш битмаганидек, истаклар амалга ошиши учун шунга яраша ҳаракат қилиш ҳам зарур! Баъзан бирор нарсани ҳаддан ортиқ хоҳласак, унинг амалга ошиши йўлида ўзимиз англамаган ҳолда кўп хатоликларга йўл қўямиз. Маслаҳатимиз, асабийлашмасдан, ақл билан иш тутинг! Ана шунда ҳар қандай чўққини ҳам забт эта оласиз!\n10. Барчамиз индивидуалмиз! Кимдир тунни бедор ўтказса, кимдир эрта уйқуга кетади...\nБир суткада 8 соат ухламаслик, тунни бедор ўтказиш барчанинг соғлиғи учун бирдек зарар. Тунда ухламайдиган кишиларнинг организмида уйқу давомида ишлаб чиқариладиган мелотанин гормонининг миқдори кескин камайиб кетади. Бунинг оқибатида эса гормонал фон ўзгаради, бепуштлик, кўкрак ҳамда простатит саратонининг юзага келиш хавфи кескин ортади. Шунингдек, депрессияга мойиллик ҳам ортади. Саналган муаммолар билан рўбарў келишни истамасангиз, ўз вақтида ва етарлича вақт ухлашга одатланинг!\nКатегория: Foydali maslahatlar / Полезны советы | Просмотров: 275 | Добавил: iphone | Теги: #habarlar, #uznews, #новости, #newsuz, #Yangiliklar, #ahborot, #Yangilik, #news, #xabarlar | Рейтинг: 0.0/0


ФҚБ яна бир ўзбекистонликни Нью-Йоркдаги терактга алоқадорликда гумон қилмоқда - 02.11.2017, Sputnik Ўзбекистон\nФҚБ яна бир ўзбекистонликни Нью-Йоркдаги терактга алоқадорликда гумон қилмоқда\nОАВ маълумотларига қараганда, Қодиров террорчиликда айбланаётган Сайфулло Соиповнинг кам сонли дўстларидан бири 02.11.2017, Sputnik Ўзбекистон\n© AP Photo / Craig RuttleВелосипеды на месте наезда грузовика\nОАВ маълумотларига қараганда, Қодиров террорчиликда айбланаётган Сайфулло Соиповнинг кам сонли дўстларидан бири\nТОШКЕНТ, 2 ноя – Sputnik. Федерал қидирув бюроси Нью-Йоркдаги террорчилик хуружидан сўнг қидирилаётган яна Ўзбекистон фуқароси Қодировни топганлигини, у ҳақида маълумот йиғишда давом этишини маълум қилди, деб хабар берди РИА Новости.\n"Муҳаммадзоир Қодировни топдик, у ҳақидаги ҳар қандай маълумотни йиғишда давом этамиз", — дейилади ФҚБ Нью-Йорк бўлимининг Twitterдаги хабарида.\nЧоршанба куни ФҚБ директори ёрдамчиси Бил Свини қидирувда бўлган Қодировни қидириш ишлари тўхтатилганини маълум қилганди. Кейинроқ у саволларга жавоб бераркан, Қодировнинг топилганини билдирди.\nОАВ маълумотларига қараганда, Қодиров террорчиликда айбланаётган Сайфулло Соиповнинг кам сонли дўстларидан бири.\nАҚШ ОАВлари хабарига кўра, мазкур терактни содир этишда гумонланиб қўлга олинган шахс 29 ёшли Ўзбекистон фуқароси Сайфулло Соипов бўлиб чиққан. У АҚШга 2010 йилда грин карта орқали келган.


Ўзбекистонда 17 январь куни қандай об-ҳаво кузатилади? - Darakchi\nЖАМИЯТ 16.01.2022, 16:01\nГидрометеорология хизмати маркази 16 январ соат 20 дан – 17 январ соат 20 гача кузатилиши мумкин бўлган об-ҳаво маълумотини эълон қилди.\nҲаво ўзгариб туради, вақти-вақти билан ёмғир ёғади, кечаси ва эрталаб кучли бўлиши мумкин. Шамол ғарбдан 5-10 м/с тезликда эсади. Ҳарорат кечаси 6-8° илиқ, кундузи 7-9° илиқ бўлади.\nҲаво ўзгариб туради, баъзи жойларда ёғингарчилик (ёмғир, қор) бўлади. Баъзи жойларга туман тушиши мумкин. Шамол ғарбдан 7-12 м/с тезликда эсади. Ҳарорат кечаси 0-5° совуқ кундузи 3° совуқ-2° илиқ бўлади.\nҲаво ўзгариб туради, ёмғир ёғади баъзи жойларда кучли бўлиши мумкин. Баъзи жойларга туман тушиши мумкин. Шамол ғарбдан 7-12 м/с тезликда эсади, баъзи жойларда 17-252 м/с гача кучаяди. Ҳарорат кечаси 2-7° илиқ, кундузи 8-13° илиқ бўлади.\nҲаво ўзгариб туради, ёмғир ёғади, баъзи жойларда кучли бўлиши мумкин. Туман тушиши мумкин. Шамол ғарбдан 7-12 м/с тезликда эсади, баъзи жойларда 17-22 м/с гача кучаяди. Ҳарорат кечаси 3-8° илиқ, кундузи 5-10° илиқ бўлади.\nҲаво ўзгариб туради, ёмғир ёғади, баъзи жойларда кучли бўлиши мумкин. Туман тушиши мумкин. Шамол ғарбдан 7-12 м/с тезликда эсади, баъзи жойларда 17-22 м/с гача кучайиши мумкин. Ҳарорат кечаси 5-10° илиқ, кундузи 10-15° илиқ бўлади.\nҲаво ўзгариб туради, куннинг икинчи ярмида ёмғир ёғади. Туман тушиши мумкин. Шарқий шамол йўналишини ўзгартириб, ғарбдан 7-12 м/с тезликда эсади, баъзи жойларда 15-20 м/с гача кучайиши мумкин. Ҳарорат кечаси 2-7° илиқ, кундузи 6-11° илиқ бўлади.\nҲаво ўзгариб туради, ёғингарчилик (ёмғир, қор) бўлади, баъзи жойларда кучли бўлади. Баъзи жойларга туман тушади. Шамол 7-12 м/с тезликда эсади, баъзи жойларда 17-22 м/с гача кучайиши мумкин. Ҳарорат кечаси 2° совуқ-3° илиқ, кундузи 2-7° илиқ бўлади.


Ғарблик холис мутафаккирларнинг Пайғамбаримиз (алайҳиссалом) ҳақларидаги тавсифлари | ukkosha.shosh.uz\nБош саҳифа » Сийрат » Ғарблик холис мутафаккирларнинг Пайғамбаримиз (алайҳиссалом) ҳақларидаги тавсифлари\nБугунги кунимизда бутун олам Муҳаммад алайҳиссаломнинг зотларига, сифатларига ва таълимотларига қанчалик муҳтож эканини ўтган асрнинг буюк ақл эгаларидан бири, забардаст инглиз мутафаккири ва ёзувчиси Бернард Шоу ўзининг: “Агар Муҳаммад пайғамбар тирик бўлганида, замонамиз муаммоларини бир пиёла чой устида ҳал қилган бўлар эди”, деган сўзлари билан ифодалаган эди. Агар буюк ёзувчининг бу сўзлари Бернард Шоуга ўхшаш ғарбликлар учун шону шараф бўладиган бўлса, Муҳаммад соллаллоҳу алайҳи васалламга умматликни даъво қилиб туриб, у кишига эргашмай юрган шарқликлар учун ору номусдир. (Шайх Муҳаммад Содиқ Муҳаммад Юсуф, “Зикр аҳлидан сўранг”, 3-сон, 59-бет.)\nИнсоният тарихида Муҳаммад алайҳиссаломчалик қавми тарафидан севилган ва ҳурматланган инсон ўтмаган. Тарих китобларида баён қилинадики, Урва исмли мушрик Қурайш кофирларига шундай ҳикоя қилган экан: “Мен жуда кўп ҳукмдорларни кўрганман. Сезарнинг, Кисронинг саройларида бўлганман. Лекин қасам ичишим мумкинки, асҳоблари Муҳаммадни ҳурмат қилганлари каби ҳурмат-эҳтиром килинган ҳукмдорни кўрмадим. Аллоҳга қасамки, агар у бир нарса буюрса, улар дарҳол уни бажаришга ташланишади, таҳорат олса, ундан тушаётган сувни талашиб-тортишиб олишга ошиқишади, гапирса, сукут қилиб қотиб қолишади, шу даражадаки, ҳатто унинг кўзларига тик карашга ботина олишмайди”. (Ҳидоят”, 2002 йил, 9-сон, 10-бет.)\nПайғамбаримизни Ғарбнинг инсофли кишилари ҳам улуғлашган. Буюк олмон шоири Волфганг Гёте бундай деб ёзган: “Мен дунё тарихини ўқиб шундай хулосага келдим: дунё подшоҳлари тўплаган жами салтанату бойлик, қасрлару саройлар Муҳаммад алайҳиссаломнинг ямоқ яктакларига ҳам арзимас экан… Биз Оврупа миллатлари маданий имконимиз юқори бўлишига қарамай, Муҳаммад (алайҳиссалом) сўнгги поғонасига қадар чиқа олган зинанинг биринчи пиллапоясидамиз, холос. Ҳеч шубҳа йўқки, бирон кимса у зотдан юқорироққа ўта олмайди”.\nБернард Шоу: “Агар Муҳаммад (алайҳиссалом)дек бир одам ҳозирги дунёни бошқарганида эди, бу дунёнинг мушкулотларини ҳал қилишга муваффақ бўлар эди, бу эса, ўз навбатида, ҳозирги дунёга етишмаётган хотиржамлик ва бахтни олиб келган бўларди”, деган эди. (“Ҳидоят”, 2001 йил, 6-сон, 14-бет.)\nТомас Карлайл тан олиб айтишича, Муҳаммад (алайҳиссалом) шундай тубан халқ (араблар)ни “ёруғлик ва илм ташувчилар” даражасига юксалтирди: “Араб халқи учун бу зулматдан нурга чиқиш эди. Бу билан араблар илк маротаба бошқалар назарида жонландилар. Дунёнинг яратилишидан буён кўзга ташланмай, ўз саҳроларида изғиб юрган қашшоқ подачи халқ! Қаранг, кўзга ташланмаган халқ бугун дунёга кўз-кўз бўлди, кичик эди, оламий улуғликка эришди. Бор-йўғи юз йил ичида араблар ғарбда Гранадагача, шарқда Деҳлигача етишди, жасорат ва улуғворлик нури ила Арабистон олам кенгликларини ёритмоқда”. (“Ҳидоят”, 2001 йил, 5-сон, 10 – 11-бетлар.)\nИнглиз олими Жон Давенпорт мана бу фикрларни ёзиб қолдирган: “Машҳур пайғамбарлар ва фотиҳлар орасида ҳаёти Муҳаммад (алайҳиссалом)нинг тарихидек энг кўп ва барча нуқталаригача батафсил ўрганилган тарихий шахс йўқ”.\nАтоқли файласуф Шебол бундай дейди: “Муҳаммад (алайҳиссалом)нинг одам боласи бўлгани бутун инсониятга катта фахрдир. Чунки, у зот уммий (ўқиш-ёзишни билмаган) бўлсада, ўн тўрт аср аввал шундай қонун ва асосларни келтирдики, биз оврупаликлар икки минг санадан кейин уларнинг қиймати ва ҳақиқатини англаб етсак, энг бахтли, энг саодатли насллар бўламиз”.\nФранциянинг таниқли олимларидан Ламартиннинг мана бундай сўзлари бор: “Агар кишининг буюклиги унинг қилган ишларига, қозонган зафарларига, имконияти оз бўлса-да, кўп иш қилганига қараб баҳоланадиган бўлса, Муҳаммад (алайҳиссалом) инсонларнинг энг буюгидир. У киши ҳам пайғамбар, ҳам нотиқ, ҳам даъватчи, сиёсатчи, жангчи, қалблар ҳимоячиси, ғоялар тарғиботчиси, имом (яъни, раҳбар), давлат арбоби, ер юзининг йигирмата минтақасида исломий салтанат қура олган… Муҳаммад (алайҳиссалом) ана шундай зот эди! Унга ҳеч қайси буюк инсон тенглаша олмайди! Наҳотки, у ўлчовларга сиғса?!”\nФранциянинг машҳур арбоби ва саркардаси Наполеон Бонапарт у зотга бундай баҳо беради: “Аллоҳ таолонинг бирлиги ва борлигини Мусо (алайҳиссалом) миллатига, Ийсо (алайҳиссалом) умматига, Муҳаммад (соллаллоҳу алайҳи васаллам) эса бутун инсониятга билдирди”.\nАмерикалик тарихчи олим Мишел Ҳарт бундай дейди: “Дунёдаги таъсири энг кучли шахслар рўйхатининг бошига Муҳаммад (алайҳиссалом)ни ёзиб қўйсам, эҳтимол, айрим мухлисларим таажжубга тушишар? Бошқалар, эҳтимол, буни ўзгача тушунишар? Нима бўлганида ҳам, у зот дунёвий ва диний соҳалардаги самарали ишлари билан тарих саҳнасидаги ана шу мўътабар мақомга муносибдир”.\nОксфорд дорилфунуни профессори Вилям Монтгомери: “Муҳаммад (алайҳиссалом)нинг зафар-ютуқлари унинг буюклигига далилдир. Бундай мақом-мартабага эришган бошқа шахс Ғарбда маълум эмас. У зотни сеҳргарликда айблаш ўз мақсадига эришолмай, ноилож қолган одамнинг чиранишидир”. (“Ҳидоят”, 2006 йил, 3-сон, 6 — 7-бетлар.)\n1974 йил 15 июлги “Тайм” ҳафталик журналида ҳар турли тарихчилар, ёзувчилар, ҳарбийлар, тижоратчи-бизнесменлар ва бошқа касб вакилларининг “Тарихнинг буюк доҳийлари” мавзуидаги муҳокама мақолалари ўрин олган. Баъзилар шундай шахс деб Гитлерни, бошқалар Гандини, Буддани, Линколнни ва ҳоказоларни ҳисоблашган. Шу билан бирга, америкалик психоаналитик, Чикаго университетининг профессори, яҳудий миллатига мансуб Жюл Массерман масалага аниқ мезон-ўлчовлар билан ёндашишни таклиф этди. Унинг сўзларига кўра, сардорлар учта вазифани бажаришлари керак:\nЖюл Массерман мазкур уч мезон асосида тарихни ўрганиб чиқади, Гитлер, Пастер, Сезар, Мусо (алайҳиссалом), Конфуций ва бошқа кўпларнинг баҳоларини белгилади ва охир-оқибат қуйидаги хулосага келди:\nИйсо (алайҳиссалом) билан Будда эса, фақат учинчи тоифага мансубдирлар. Барча замонларнинг энг буюк доҳий-йўлбошчиси Муҳаммад (алайҳиссалом) бўлса керак, чунки у учала мезон бўйича ҳам барча талабларга жавоб беради.\nМусо (алайҳиссалом) бу борада Муҳаммад (соллаллоҳу алайҳи васаллам)дан бир қанча паст даражада қолган” (Аҳмад Дийдот, “Что Библия говорит о Мухаммаде”, 20-21-бетлар.)\nАбдул Азим Зиёуддиннинг «Сиз Пайғамбар (алайҳиссалом)ни кўрганмисиз?» китобидан\nАввалги: «Язид ҳақида Аллоҳдан қўрқ! Аллоҳ ҳақида Язиддан қўрқма!»\nКейинги: Ислом элчиси


Народно-демократическая партия Узбекистана\nЎзб O`zb Рус Eng\nПартиянинг раҳбар ва назорат органлари\nЎзбекистон ХДП МК Қурултойи Марказий Кенгаш Ижроия Қўмитаси Ижроия Қўмитаси Ҳайъати Марказий тафтиш комиссияси\nОАВ учун маълумот\nБўлажак тадбирлар анонси\nЎзХДП МК матбуот хизмати\nЯнгиликлар / Новости партии\nЎЗБЕКИСТОН — ТИНЧЛИКПАРВАР СИЁСАТ ТАРАФДОРИ\n18.06.2019 , 20:00\nОсиёда ҳамкорлик ва ишонч чоралари бўйича кенгашга бугунги кунда минтақа ҳудуди ва аҳолисининг 90 фоизини қамраган 27 давлат аъзо ҳисобланади. Саккиз мамлакат ва бешта нуфузли халқаро тузилма — Бирлашган Миллатлар Ташкилоти, Европада хавфсизлик ва ҳамкорлик ташкилоти, Араб давлатлари лигаси, Халқаро миграция ташкилоти, Туркий тилли мамлакатлар Парламент ассамблеяси унинг кузатувчиларидир. Бу эса кенгашнинг жаҳондаги халқаро нуфузи жуда юқорилигини кўрсатади.\nЯқинда Душанбе шаҳрида кенгашнинг бешинчи саммити бўлиб ўтди. Унда давлатимиз раҳбари томонидан бир қатор муҳим таклиф ва ташаббуслар илгари сурилди. Президентимиз саммитда Ўзбекистон тинчликка эришишга қаратилган ҳар қандай форматдаги музокараларни қўллаб-қувватлашини таъкидлади.\nДавлатимиз раҳбарининг тинчликпарвар ташқи сиёсати бугунги кунда бутун дунёда эътироф этилмоқда. Президентимиз ташаббуси билан яқин қўшни мамлакатлар билан дўстона муносабатларимиз тикланди, йўллар очилиб, қариндош-уруғчилик ва борди-келди алоқалари мустаҳкамланди.\nБугун дунёнинг кўпгина давлатларида нотинчлик ҳукм сурмоқда. Бунга миллий ва этник можаролар, гиосиёсий мақсадлар, уюшган жиноятчилик, наркотрафик, терроризм ва экстремизм балосини сабаб қилиб келтириш мумкин. Бу можароларга ташқи кучларнинг ноўрин аралашуви, томонлар ўртасидаги қуролли тўқнашувлар оқибатида кўплаб бегуноҳ инсонлар қурбон бўлиб, минглаб инсонлар ўз туғилиб ўсган юртини ташлаб кетишга мажбур бўляпти.\nШу боисдан давлатимиз раҳбари доимо ўзга давлатларнинг ички ишларига аралашмаслик, муаммоларни ўзаро тинч музокаралар йўли билан ҳал қилиш тарафдори бўлиб келмоқда. Бу борада давлатимиз раҳбарининг қўшни Афғонистонда тинчлик ўрнатиш масаласида ўзгача ёндашуви ва тутаётган қатъий позицияси ушбу саммитда ҳам яна бир бор намоён бўлди. Жумладан, саммитда Президентимиз Афғонистонда тинчлик ўрнатиш ва ушбу мамлакатда йирик инфратузилма лойиҳаларини амалга ошириш бутун минтақа учун янги стратегик имкониятлар очиши борасида ўз фикрларини билдирди.\nДавлатимиз раҳбари ҳам ички, ҳам ташқи сиёсатда ёшлар масаласига ҳамиша устувор вазифа сифатида эътибор қаратиб келмоқда. Душанбе саммитида Президентимиз ёшлар салоҳиятини рўёбга чиқариш учун қулай шароитлар яратиш, уларнинг радикаллашувига қарши курашиш ва сифатли таълим олиш имкониятларини кенгайтириш барқарорлик ва фаровонликнинг муҳим шарти эканлигини таъкидлади. Шунингдек, давлатимиз раҳбари Ўзбекистон фан, таълим соҳаларидаги ва маданий-гуманитар йўналишдаги ҳамкорликнинг мувофиқлаштирувчиси бўлишга тайёр эканини билдирди.\nПрезидентимиз томонидан билдирилган долзарб фикр ва таклифлар саммит иштирокчилари томонидан қўллаб-қувватланди. Бу эса мамлакатимизнинг халқаро майдонда нуфузи ва таъсири ошиб бораётганлигидан далолат беради.\nХалқ депутатлари Қашқадарё вилоят Кенгаши депутати\nНовости партии Новости Узбекистана\n22.07.2019 , 11:00\n“АЁЛЛАР СОҒЛИГИ – ЖАМИЯТ БОЙЛИГИ”\nЎзбекистон ХДП Хонқа туман кенгаши томонидан Намуна қишлоғидаги 47-сон Оилавий поликлиникасида ана шу лойиҳа доирасида тиббий кўрик ўтказилди...\n22.07.2019 , 9:20\nСАЙЁР ҚАБУЛ: АҲОЛИ БИЛАН ОЧИҚ МУЛОҚОТ ВА МУАММОЛАР ЕЧИМИ...\nФарғона вилоятида ўтказилган ана шундай сайёр қабулда партиямиз фаоллари билан бир қаторда вилоятдаги барча бошқарма ва ташкилотлар раҳбарлари, прокуратура, МИБ, ИИБ ҳамда сектор раҳбарлари иштирок этди...\n19.07.2019 , 17:00\nМатбуот анжумани: ЎзХДП фракциясининг жорий йил биринчи ярим йилликдаги фаолияти тўғрисида ахборот берилди\nОлий Мажлис Қонунчилик палатасидаги Ўзбекистон Халқ демократик партияси фракциясининг жорий йил биринчи ярим йиллигидаги фаолияти якунларига бағишланган матбуот анжумани бўлиб ўтди...\n18.07.2019 , 16:00\nАЁЛЛАРНИ ЎЙЛАНТИРГАН МАСАЛАЛАР\nҳал этилишига қандай ҳисса қўшяпмиз?\n18.07.2019 , 13:00\nСИЗ НИМА ДЕЙСИЗ?\nЎзХДП фаоллари янги Сайлов кодекси бўйича ўз фикр-мулоҳазаларини билдиришди\n17.07.2019 , 16:50\nЭНГ ТОТЛИ БАЙРАМ\n— Мустақиллик, эрк ва озодлик. Бу тушунчалар муқаддасдир. Шунинг учун уларнинг ҳаётимиз, тақдиримиздаги аҳамияти, ўрни беқиёс. Нондек азиз, онадек ягона бўлган Ватаннинг мустақиллиги эса энг улуғ неъматдир...\n“Ўзбекистон ХДПнинг энг фаол аёли” кўрик-танлови НИЗОМИ\nII боб. Кўрик-танловнинг мақсад ва вазифалари\nIII боб. Кўрик-танловни ташкил этиш ва уни ўтказиш тартиби\nIV боб. Кўрик-танлов иштирокчиларига қўйиладиган талаблар\nV боб. Кўрик-танлов шартлари\nVI боб. Натижаларни умумлаштириш тартиби\nVII боб. Ҳакамлар ҳайъати ва саноқ комиссияси\nVIII боб. Кўрик-танлов ғолибларини тақдирлаш\nIX боб. Кўрик-танлов ғолиблари учун имтиёзлар\nX боб. Кўрик- танловнинг молиявий таъминоти\nXI боб. Якуний қоидалар\n19.07.2019 , 11:30\nКЎЧАДА ҚОЛГАН КЕКСА ОЛИМ ЎЗ УЙИГА ҚАЧОН ҚАЙТАДИ?\nНаманган муҳандислик технология институти доценти, кафедра мудири Мадаминжон Деҳқонов ҳар куни Андижон вилояти, Балиқчи туманидан ишга қатнаб талабаларга сабоқ берган. Бир вилоятдан иккинчи вилоятга ҳар куни қатнаш қийинлиги ҳисобга олиниб, институт маъмурияти томонидан...\n19.07.2019 , 10:20\nМАТЕМАТИКА: БУГУН КЕЛАЖАКНИ ЎЙЛАБ\n— Президентимиз Шавкат Мирзиёев 2019 йил 9 июль куни Математика таълими ва фанларини ривожлантиришни давлат томонидан қўллаб-қувватлаш, Фанлар академиясининг В.Романовский номидаги Математика институти фаолиятини тубдан такомиллаштириш тўғрисидаги тарихий қарорни имзолади...\n19.07.2019 , 9:30\nҲАР БИР ДОРИ ВА УНИНГ НАРХ-НАВОСИ ҲАҚИДА\nмобиль илова орқали батафсил маълумот олиш имконияти яратилади\n19.07.2019 , 9:00\nШАХСГА ДОИР МАЪЛУМОТЛАР: ДАВЛАТ ҲИМОЯНИ КАФОЛАТЛАШИ ЗАРУР\nПрезидент «Шахсга доир маълумотлар тўғрисида»ги қонунни имзолади.\n18.07.2019 , 18:20\nСАЙЛОВ КОДЕКСИ САЙЛОВЛАР СИФАТИГА ТАЪСИР КЎРСАТАДИМИ?\nАтрофга диққат билан боқсак, одамлар мамлакат ҳаётидаги сиёсий янгиликлар билан қизиқаётгани, дахлдорлик ҳисси билан яшаётганини кўрамиз. Икки киши учрашса, гап орасида қонунчиликдаги янгиликлар ҳақда сўз бориши ҳам табиий ҳолга айланяпти. Ҳатто ижтимоий тармоқларда қарор ва...\n18.07.2019 , 17:00\nКИМ АСЛИДА КИМ?\nДавлат билан халқ бир-бирини қандай тушунади?\n15.07.2019 , 13:00\nМЕҲНАТ МИГРАНТЛАРИГА 23 МИНГДАН ОРТИҚ СУҒУРТА ПОЛИСИ СОТИЛГАН\n«Ўзагросуғурта» акциядорлик жамияти томонидан ўтказилаётган сайёр қабуллар, аҳолидан келиб тушаётган мурожаатларни ўрганиш ва уларга ечим топиш мавзусида матбуот анжумани ўтказилди...\n15.07.2019 , 11:20\nТЕСТ СИНОВЛАРИ ШАФФОФЛИГИНИ ТАЪМИНЛАШ МАҚСАДИДА\n1 минг 155 дан ортиқ видеокузатув камераси, 120 дона мобиль алоқаларини тўсувчи қурилма ҳамда бармоқ изи асосида ҳақиқий абитуриентни таниш воситалари тайёрланмоқда\nЗаметили ошибку в тексте? Отправьте нам замечание, выделив ошибку и нажав Ctrl + Enter\nБош саҳифа Янгиликлар Ҳудудлар Устав Партия тарихи\nИжроия Қўмитаси Партия раҳбарияти Сайловолди дастури Алоқалар Сайтнинг эски шакли\n2014 - 2018 © xdp.uz\nРазработка сайта: Deepx.uz


«Келинига ошиқ бўлган шоҳ» эртаги болаларни яхшиликка етаклайдими? | Azon.uz - Ахборот-таҳлилий портал\n«Келинига ошиқ бўлган шоҳ» эртаги болаларни яхшиликка етаклайдими?\n2845 18:40 23.01.2020\nБугун Zarnews.uz сайтида юқоридаги сарлавҳа остида мақола эълон қилинди. Юртимиздаги нашриётлар томонидан чоп этилаётган “Жаҳон халқлари эртаклари” номли китобчалар ичида эртакларга ҳақли эътироз билдирилган.\nУшбу суратлардаги эртакларга эътибор беринг, “ошиқ-мошиқнинг келишувлари”, “Келинига ошиқ бўлган шоҳ” каби жумлалар наҳотки, болаларни эзгуликка етакласа, дея ҳақли савол берилади.\nИслом шариатида аёл кишига қайнотаси ҳам маҳрам бўлиши айтилган. Қайнота ҳам ўз отаси қаторида кўрилади. Шундай экан улар ўртасида муҳаббатни (аслида фаҳшни) тарғиб қилувчи эртакларни таржима қилиш орқали нашриёт ходимлари нимани сингдирмоқчи бўлишяпти?\nТўғри, биз ҳуқуқий-демократик жамиятда яшаяпмиз. Ҳар бир одам ўзи истаган ишни қила олиш ҳуқуқига эга. Аммо бу ҳар бир одам ўзи истаган одамни (яъни келинини) севиб қолиши мумкин, мана шундай нарсаларни халқимизга тақдим этса бўлади деган хулосага келиб қолмаслимигимиз шарт.\nУшбу китоб қайси нашриётгда чоп этилганини ҳозирча аниқлай олмадик. Zarnews.uz ходимлари ҳам истиҳола қилиб, номини кўрсатишмаган чоғи. Аммо мазкур ҳолат юзасидан зудлик билан чора кўрилиши ва китоб йиғиб олиниши мақсадга мувофиқ деб биламиз.\nэртак жиноят маърифат Болалар Ислом Махсус Китоб\n530 16:00 15.02.2020\n643 17:35 03.02.2020\nНамоз ўқийдиган бола ҳақида эртак\n1978 21:00 08.01.2020


16:09 21 Феврал 2018\n14:49 14.07.2017 (Янгиланган 15:19 14.07.2017) Ҳавола олиш\nЎзбекистондаги ОАВ ходимлари журналистика соҳаси ислоҳга муҳтож, деган фикрни билдиришмоқда\nТОШКЕНТ, 14 июл — Sputnik, Дилшода Раҳматова. Тошкент шаҳридаги Миллий матбуот марказида "Сўз масъулияти, гражданлик позицияси, маънавий жасорат-журналист фаолиятининг бош мезони" мавзусида очиқ мулоқот бўлиб ўтган. Тадбирда Ўзбекистондаги ОАВ тизими муҳокама қилинган. Бу ҳақда Фейсбук ижтимоий тармоғи фойдаланувчилари хабар қилмоқда.\nЖумладан, Воҳид Луқмон тадбир иштирокчилари "Журналист кадрлар тайёрлаш тизими жиддий ислоҳга муҳтож" деган тўхтамга келишганини ёзиб қолдирган.\n"Миллий матбуот марказида бўлиб ўтган очиқ мулоқотда иштирок этган барча журналистлар, мамлакатимизда фаолият юритаётган ОАВ раҳбарларининг хулосаси шундай. Журналистика соҳасини, журналистларни ўзгартириш учун кадрлар тайёрлаш тизимини ўзгартириш керак. Журналистика соҳасининг барча йўналишларини қамраб олган, замонавий, мустаҳкам моддидий-техник базага эга институт ёки университет керак бизга, дейишди иштирокчилар", деб қўшимча қилган ФБ фойдаланувчиси.\nФейсбукда фаол бўлмаган журналист фаолияти давр билан ҳамнафас эмас! — тадбир хулосаларидан бири шундай бўлган.\nХалқаро пресс клуб раиси Шерзод Қудратхўжаев эса янги институт ташкил қилиш керак, деган фикрни билдириб ўтган.\n"Журналистика институтини ташкил қилиш керак! Бакалавр, магистратурадан ташқари, малака ошириш институти ҳам ичида бўлсин, деб айтди Қудратхўжаев", деб изоҳ қолдирган Дилфуза Собирова.\nМақсуд Жонихонов Қудратхўжаевнинг таклифини қўллаб-қувватлаган.\nШавкат Мирзиёев журналистларни табриклади\n"Шерзод Қудратхўжаев журналист тайёрлайдиган алоҳида академияни ташкил қилиш ҳақида фикр билдирди. Яхши таклиф… Чунки журналистларни тайёрлайдиган университет ёки академия ташкил этилса, аввало Миллий университет ва Жаҳон тиллари университетидаги журналистика факультетлари ёпилиб, марказлашади.\nҚолаверса, журналистикага қабул такомиллашади, ҳақиқий интилувчан, дилида дарди, қўлида қалами борлар бу даргоҳга интилади.\nАдашиб ўқишга кириб қолишларга йўл қўйилмайди, профессионал, газета ва журналлардан катта мактаб яратган устозлар бу даргоҳга киришни истовчилар билан суҳбатлашади, иншо олади. Шу тариқа саводсизликка ҳам барҳам берилади. ТВда юлдуз бўламан деганларга эса журналистикада ўқиш шарт эмас. Улар санъат институтида ўқиса ҳам бўлаверади. Бир сўз билан айтганда, журналистика ислоҳга муҳтож", деб изоҳ қолдирган Мақсуд Жонихонов.


Жуда катта бўғма илон 68 килограмм келадиган сиртлонни ютиб юборди (видео)\n14:18 / 17.03.2017\nКениянинг Масаи-Мара (Шарқий Африка) қўриқхонасида тўрт метрли бўғма илон 68 килограмм оғирликка эга сиртлонни бутунлигича ютиб юборди. Рўй берган ҳодиса видеоёзуви National Geographic томонидан тақдим этилди. Таъкидланишича, ролик Нидерландиядан бўлган сайёҳ Жос Баккер томонидан тасвирга туширилган.\nҚўриқхона ходими Майк Ковальскининг сўзларига кўра, бўғма илонлар доимий равишда йиртқичлар болалари билан озиқланади, бироқ йирик йиртқичларга ҳужум қилмайди. Олимлар роликни томоша қилиб, Африкадаги энг катта дея аталувчи илон сиртлонга ҳужум қилганини аниқлашди.\nТаъкидланишича, бундай “қояли” бўғма илонлар тажовузкорлиги билан ажралиб туради ҳамда узунлиги олти метр, оғирлиги эса – 90 килограммдан ошиши мумкин.\nКения илон сиртлон\nКениялик шифокорлар адашиб бошқа беморнинг миясини операция қилишди\nЎт ўчирувчилар сув тугаб қолгани туфайли ёнғинни бартараф эта олишмади\nФилнинг шер билан жанги видеога олинди


Шавкат Мирзиёев Учтепа туманидаги мактаб ва тикувчилик цехини бориб кўрди – Газета.uz\nШавкат Мирзиёев Учтепа туманидаги мактаб ва тикувчилик цехини бориб кўрди\nПрезидент Шавкат Мирзиёев Учтепа туманидаги умумтаълим мактаби ва тикувчилик цехини кўздан кечирди.\nLotinchada 10 май 2019, 18:59 Сиёсат\nТошкентда амалга оширилаётган ишлар билан танишиш асносида президент Шавкат Мирзиёев Учтепа туманидаги умумтаълим мактаби ва тикувчилик цехини бориб кўрди. Бу ҳақда президент матбуот хизмати хабар берди.\nПрезидент мактаблар сиғимини ошириш учун уларни тўрт қаватли қилиб қуриш, шу билан бирга бўш турган бинолардан самарали фойдаланиш зарурлигини таъкидлади. Ўқитувчиларга қўшимча шароит яратиш орқали ўқув-тарбия ишлари сифатини ошириш бўйича тавсиялар берди.\nШавкат Мирзиёев «Козимжон рейтинг сервис» корхонаси томонидан ташкил этилган тикувчилик цехида ҳам бўлди.


Қозоғистонда шакар етишмовчилиги кузатилмоқда\n20:48 / 26.07.2016\nҚозоғистонда шакар етишмовчилиги кузатилмоқда. Бу ҳақда маҳаллий мухбирларига асосланиб ТАСС хабар бермоқда.\nАйни вақтда мамлакатда шакар нархи одатдагидан 25 фоизга ошиб кетди. Интернет тармоғида Кўкшетау шаҳридаги супермаркетлардан бирида одамларнинг 25 килограммли шакар қопини талашаётгани тасвирланган видео тарқалди.\n«Ҳар куни эрталаб шундай ҳолат такрорланади. Бизга шакар нархи арзон бўлгани учун кўп одам келади (260 тенге - 0,75 доллар)»,- дейди супермаркет сотувчиси. Унинг таъкидлашича, бошқа жойларда шакар 450 тенге (1,3 доллар)дан сотилмоқда. Баъзи шаҳарларда бир кишига 10 килограммдан ортиқ шакар сотиш таъқиқланди.\nҚозоғистон ҳукумати бу борадаги муаммони ҳал қилишга ҳаракат қилмоқда. Миллий иқтисодиёт вазирлиги вакиллари йирик шакар импортчилари билан учрашган ва юзага келаётган муаммоларни биргаликда ҳал қилишга келишиб олган.\nБироқ одамлар шакар яна эркин сотилиши ва унинг нархи пасайиши ҳақидаги ваъдаларга қарамай, уйларига қоп-қоп шакар ташишмоқда, худди тотал дифицит вақтидагидек, дейилади манбада.


Асоссиз айблов ва ноҳақ ҳукм ёхуд «буюртма» билан қамалган инсон оқланди – Kar24.uz\n27.01.2021 1065 views0\n«Ишонч» газетасининг 4 декабрь кунги сонида, бундан 8 йил илгари суд ҳукми билан “айбдор” деб топилган ва ниҳоят яқинда Олий суд томанидан оқланган журналист ҳусусида «Оқланиш машаққати, ёхуд қарор топган ҳақиқат» сарлавҳали мақола эълон қилинди. Албатта, инсон шаъни ҳар нарсадан устун, уни ҳимоя қилиш эса бурч ва ғурур иши…\nКексалар дуога қўл очганда, «сув, ўт ва туқмат балосидан асрасин!»дея ният қилишади. Бу-бежиз эмас, албатта. Чунки улар бехосдан пайда бўлиб, одамга катта зиён етказади. Журналистика соҳаси бўйича Қорақалпоғистонда биринчи бўлиб номзодлик илмий диссертациясини ҳимоя қилган Абдусамад Абдумуратовни кўпчилик иқтидорли олим, моҳир педагог, ҳалол ва тажрибали журналист-раҳбар сифатида билади. Афсуски, унинг бошига ҳам кутилмаганда туҳмат балоси ёпирилди. Бу эса унинг ҳаётини остин-устин қилиб ташлади.\n2012 йил 9 апрель куни Қорақалпоғистон Республикаси Ички ишлар вазирлиги муассислигидаги “Тинчлик посбони” газетаси ходими «таҳририятдаги талон-тарожлик туфайли иш ҳақи ололмаяпмиз», деган мазмунда бош муҳаррирга тегишли чора кўришни сўраб, ҳуқуқни муҳофаза қиливчи органларнинг бирига ариза билан мурожаат этади. Орадан қирқ кун ўтгач, Ички ишлар вазирлигининг назорат-тафтиш испекцияси тахририятда текшириш бошлайди.\nАсоссиз айблов ва ноҳақ ҳукм\nАриза асосида таҳририятда тафтиш ўтказган инспекция ҳам, солиқ идораси ҳам ҳеч бир камчилик топа олмаган. Солиқ инспекцияси текшируви хулосасида: “Таҳририят солиқдан 58 миллион сўмлик тўловни олдиндан тўлаб қўйган, ойлик иш ҳақидан ҳам қарзи йўқ, аксинча, аризачининг ўзи иш ҳақи ҳисобидан таҳририятга 20 минг сўм миқдорда қарздор” деб қайд этилган. Шундай бўлса-да, негадир тафтиш хулосалари прокуратурага тақдим қилинди. Прокуратура эса бош муҳррирни дарҳол ҳибсга олади ва тергов жараёни бир неча ойга чўзилиб кетади. Тергов чоғида айбсиз “айбдор” Жиноят кодексининг 6 моддаси талабларини бузганликда айблабланади. Аниқроғи, бор-йўғи 3 минг нусхада нашр этиладиган газета бош муҳарририга “ҳисобчи билан жиноий тил бириктириб, жиноий грух тузиб, давлат мафаатларига жуда кўп миқдорда зарар етказган”деган айблов элон қилинади.\nУзоқ давом этган тергов жараёнида А.Абдумуратов ўзининг айбсизлигини ҳар бир эпизод бўйича исботлашга ҳар қанча уринмасин, бари самара бермайди. Туҳмат тегирмони шиддат билан айланиб, «буюртма» асосида таёрланган айблов хулосаси судга юборилади. Жиноят ишлар бўйича Нукус шаҳар суди ҳақиқатни аниқлаш, айбсизлик презумпцияси принциплари ҳамда айблов ҳукми чиқариш асосларига риоя қилмасдан, судланувчига нисбатан далилларни рад этиш сабаларни ёритмасдан, ҳар бир далилнинг ишга алоқадарлиги, мақбуллиги ва ишончлилиги нуқтаи назаридан баҳоланасдан, А.Абдумуратовга 3 йил муддатга муайян ҳуқуқлардан маҳрум қилиш ва 22 миллион 22 минг сўмлик жарима жазоси тайинлайди. Кассация инстанциясида эса мазкур суд ҳукми ўзгартилиб, амнистия актига асосан жазодан озод этилади. Шу тариқа туҳмат туфайли бир инсоннинг ҳуқуқлари бузилиб, шани топталади…\nИнсон умиди ва ишончи ўлмайди, деганлари рост экан. Адолат эгилиши, букилиши, лекин синмаслигига ишонган А.Абдумуратов туҳмат тошидан қалби синган бўлса-да, ўзини йўқотмади. Ҳаммасига сабот ва матонат билан чидади. Ўзига ноҳақ қўйилган айбловларни олиб ташлаш, топталган ҳақ-ҳуқиқини тиклашни сўраб 2012-2020 йиллар оралиғида суд идораларига қатнайвериб чарчамади. Афсуски, доим бир хил жавоб оларверди: “Сизга тўғри айб эълон қилинган. Суд қарорлари қонуний ва асосли”…\nНиҳоят, шу йил 6 июль куни Олий судда мазкур жиноят иши бўйича Ўзбекистон Республикаси Бош прокуратураси киритган протест қаноатлантирилиб, ноҳақ чикарлган ҳукм бекор қилинди ва А.Абдумуратов реабилитация қилиш йўли билан тўлиқ оқланди. Орзиқиб кутилган адолат тантана қилди.\nКураш давом этади\nМенга туҳмат уюштирган ушбу жиноят иши буюртмачилари ҳам, ташкилотчилари ва ижрочилари ҳам энди қонун олдида жавоб бериши керак. Чунки, улар қилган ҳатти-ҳаракатлари учун жазо олмаса, адола\nтнинг неча пуллик қадри бўлади?\n! Мазкур ҳолат шариатда кечириб бўлмас гуноҳ, қонунда эса жиноятдир. Бу азобдан ҳар кимни Яратганнинг ўзи асрасин! – дейди кўзлари чақнаб турган А.Абдумурадов. Демак, у яна адолат йўлида курашаверади…\nPS: Устоз ҳақидаги юқаридаги мақолани ўқиб, ҳали кўп саволлар жавобсиз қолаётганини англаш қийин эмас. Ўзингизнинг ҳақлигингизни билсангиз-у, туҳмат қилиб сиздан жиноятчи ясаб олишса, ғараз ниятдаги кўрсатма туфайли инсон тақдири, худди, “хамирдан қил суғиргандек” силлиқ ҳал этиласа, бундан ёмони йўқ… Балки, ушбу сатрларни ўқиётган кишида, “мана ҳуқуқи тикланибди, шу пайтгача етказилган моддий ва маънавий зарар ҳам ундирилар, лекин бу ноқонуний жиноят ишини очиш ва юритиш, ноҳақ жазо тайинланишига сабаб бўлган масъулларга қандай чора кўрилади?”, – деган мантиқий савол туғилиши ҳам мумкин.\nБиз эса: “Уни нега “синдирмоқчи” бўлишган?” деган соволга жавоб топишни ҳозирча муштарийларимизнинг ўз ихтиёрига қолдиришни маъқул кўрдик.


Иброҳим Ғафуров. Эътиқод ҳосиласи - www.ziyouz.uz\nБош саҳифа Илм ва фанАдабиётИброҳим Ғафуров. Эътиқод ҳосиласи\nКўп йиллар Озод Шарафиддинов билан бирга адабий ижод ишлари билан шуғулланган одамлар яхши билишади: Озод Шарафиддинов жуда синчков инсон эди. Унинг синчковлиги табиий эдими ёки туғмамиди? Ўхуд домла олам-олам китоблар ичида айланганлигидан, олам-олам китобларга қизиққанидан, уларни мук тушиб ўқиганидан, уларга олам-олам ҳаваслар туйганидан ва ўзи ҳам олам-олам китоблар ёзишни орзу қилганидан туғилганмиди, пайдо бўлганмиди? Бу саволни қўйиш мумкину, аммо унга жавоб беришга келганда ҳар қандай киши ва ҳатто Озод Шарафиддиновнинг яқинлари ҳам сукутга кетиб ўйланиб қолишади. Аслида бу саволнинг ўзи унчалар ҳам муҳим эмас. Усиз ҳам Озод Шарафиддинов тўғрисидаги тасаввурларимизни жонлантирадиган, уйғотадиган ҳодисалар етарли. Лекин бу сиймо ҳодисасида бизни ҳайратлантирадиган кўпгина нарсаларгатўғри жавоб топаман десангиз, албатта, синчковлик устида бош қотиришга тўғри келади.\nСинчковликни ҳар қандай одамда туғма, деб олайлик. У фаросат билан эгиз ва ҳафсала билан туғишган. Бу уч ажойиб хусусият Озод акада, ҳақиқатан, туғма эди. Бирлашган эди, туташган эди, чатишган эди. Булар Озод акадаги адабий ва муаллимлик талантининг бош хусусиятларини ташкил этарди.\nПиёз нега қават-қават бўладию, саримсоқ нега дона-дона бўлади? Абсурд савол. Лекин бу абсурдлик ичида табиат ва яратилишнинг ҳеч ечиб ва тагига етиб бориб бўлмайдиган сири яшириниб ётади. Нега бир одам жуда синчков, жуда ҳафсалалик, жуда фаросатлик? Нега худди ушбу инсон учун ниҳоятда зарур бўлган хусусиятлар бошқа иккинчи одамда йўқёки мутлақо етишмайди? Лоақал мана шу нарсанинг ўзи бу уч нарса ва улардан ташкил топган талант ҳамиша туғма эканлигини кўрсатади.\nБулар ҳақида сўз очдик. Нега?\nЧунки улар адабиётчи учун, ёзувчи учун, ижодкор, санъаткор, олим, танқидчи учун бениҳоя зарур бўлган хислатлардир. Буларсиз адабиётчи йўқ, танқидчи, санъаткор йўқ. Вассалом.\nЭнди бу жамланган китобнинг қандай дунёга келганлиги ҳақида тўхталайлик.\nБу китобнинг боши ўтган аср эллигинчи йилларининг аввалларига боради. Ўша пайтларда Озод ака рус адабиётидан, Добролюбов, Белинский, Горький ва бошқа адибларнинг ижодидан намуналар таржима қилишга киришганди. Агар Озод аканинг танқидчилик услуби, танқидчиликка қарашлари шу каби таржималарда шаклланди деб айтсак, бу ўз ўрнига эга гап бўлади. Бу таржималар унинг таланти тиғини қайради, унинг танқидий жумласини ўткирлаштирди ва ўзига хос шаклга солди.\nМен ҳам ўз жумламни олтмишинчи йиллар бошида Максим Горькийнинг бадиий ижод соҳасидаги беҳад фойдали мақолаларини таржима қилиш имконияти туғилганда, топганман. Ўшанда ҳам Озод аканинг мақолаларигагина эмас, таржималарига ҳам ҳавасимиз келиб қарардик. Ундан улги олишга интилардик. Бегона эмас, университетда таълим берган, бизни йўлга бошлаган домламиз эди-да!\nТанқид ва таржима жуда туташиб кетган ҳодисалар эканми дейман-да. Ростдан ҳам. Таржима билан шуғулланмаган ёзувчи йўқ. Танқидчи ҳам йўқ. Таржима — ижод мактаби. Фикрлар ўт оладиган қўра. Бунда жумла мумтоз жумла ва мумтоз намуна воситасида чархланади, ўз оригинал шаклини топади.\nОзод Шарафиддиновнинг адабий-танқидий, публицистик ижоди таржимачилик фаолияти билан чамбарчас боғланган: бири-биридан қувват олади, илҳомланади, доим бири иккинчисига ижобий таъсир кўрсатади.\nБутун ижодий йўли давомида Озод ака адабий-танқидий, публицистик ва эссеистик асарларни таржима қилишга жуда катта эътибор қаратди. Мақолалар таржима қилишга жуда кўп қизиқди. У адабий билимлар ўқувчилар орасида кенг тарқалишини истарди. Чамаси буни ўзининг муаллимлик фаолиятининг узвий томони деб биларди. У одамларнинг дунёқарашлари кенг бўлишини хоҳларди. Шу истаги унинг танқидчилик фаолиятига маъно ва мазмун бағишларди.\nОзод ака, айниқса, озодлик ва мустақиллик даври бошланганда, «Тафаккур» ва «Жаҳон адабиёти» журналларида ишлаганда, янги тузилган нашриётларда дунё адабиётини ўзбек тилида чиқариш орзулари билан ранг-баранг олижаноб ғоялар ичида қайнаганда, ўнлаб десак оздир, юзлаб десак тўғридир, дунё адабиёти намояндаларининг адабий ижод, маърифат, маънавият, инсоннинг руҳий борлиғини очишга бағишланган мақолалари – эсселарини завқ-шавқ билан она тилимизга ўгирди. Қуллик, мутелик онгининг яшовчан асоратларидан халос бўлиш йўлини қидирди, дунё адабиёти, санъати намояндаларининг инсонпарварлик, озодлик, тенглик, ахлоқий камолот йўналишидаги энг яхши мақолаларини ўзбек тилига ўгириш бу йўлда энг самарали хизмат қилади, деб ишонди ва енг шимариб ишлади. Бу асарларни заҳматкашларча, фидокорларча шаҳд-шиддат билан таржима қилди ва турли нашрларда бостирди. У кейин бу мақолаларни тўплаб нашр қилишни ўйлаганми йўқми, буни айтиш қийин. Лекин ўша пайтларда буларнинг чиқиши онгларнинг ўзгариши учун, янги нуқтаи назарларнинг шаклланиши ва кенгайиши учун, шубҳасиз, буюк хизмат қилади, деб эътиқод қилди.\nҲа, эътиқод қилди. Чунки ушбу таржималарнинг бари эътиқоднинг ҳосилаларидир.\nЎзувчилар ҳамма нарсаларни ёзиб ташлайвермаганлари сингари, таржимонлар ҳам дуч келган асарларни таржима қилишга уринавермайдилар. Шундай таржимонлар борки ёки бўлганки, улар фақат ўзларига ёққан,ўзлари севган адибларнинг асарларинигина ўгирганлар. Ҳар қанча бўлмасин, бошқа таржималарга қўл урмаганлар.\nЯна бошқа таржимонлар ҳам бўлади ёки бўлганки, улар фақат ўзларининг ғоявий, инсоний эътиқодлари, қарашларига тўғри келган, шунга мос ва муносиб китобларнигина таржима қилганлар. Толстой Мопассаннинг бир ҳикоясини ўқиб ғоятда таъсирланиб, дарҳол уни таржима қилган.\nЧингиз Айтматовни айтинг. У қаламкашлик ишларига бошдан-оёқ шўнғиган ёш йигитлик чоғларида «Оққайин» ва «Полк ўғли» деган ўша пайтларда тоза машҳур бўлган китобларни ҳеч кимдан сўрамай ўзича таржима қилган. Кейин нашриётга кўтариб борган. Не қулоғи билан эшитсинки, бу асарлар аллақачон қирғиз тилига ўгирилиб, чиқиб ҳам кетган экан. Лекин бу ишлар беиз кетган эмас. «Полк ўғли»нинг таъсирлари узоқ замон унинг асарларида у ёки бу тарзда нафас уфуриб турган…\nҚўйинг-чи, Озод ака адо этган эссеистик адабиёт таржималарига ҳар ким ҳам ва унча-мунча одамлар ҳам журъат қилавермайди. Мен буни чин дилдан айтаман. Гап шундаки, бу тарздаги асарларни таржима қилиш унчалар ҳам осон иш эмас. Бадиий адабиёт таржимасидан фарқи — бунда жуда катта билим талаб қилинади. Иккинчидан, мутахассисликнинг бутун сир-асроридан хабардорлик. Терминлар, тушунчалар ичида билимдонлик билан моҳир ихтисос эгаси сифатида ишлаш. Учинчидан, ривожлантирилаётган фикрлар ва ғояларнинг нозик товланишлари ҳамда боғланишларини англаш ва тушуниш. Тўртинчидан, буюк қунт. Қунт ва сабр-тоқат билан таржима устида ўтириш. Бешинчидан, қилаётган таржиманг ҳеч қандай моддий манфаатдорлик келтирмаслигини аниқ билиш. Олтинчидан, қандай бўлмасин, замондошинг ёки келажакнинг кишилари бу асарларга муҳтож, эҳтиёжманд эканликларини тўла маънода ҳис қилиш…\nОзод ака буларни ва булардан бошқа қатор нарсаларни ҳам тамом онгига сингдирган ва ўз эътиқодига кўра, ўқувчисининг манфаатларини кўзлаб, унинг онги ва қарашларини ўстириш, эстетик оламини бойитиш учун ишларди…\nАгар унда, юқорида сўз юритганимиз синчковлик, фаросат ва ҳафсала юксак бир тарзда шаклланмаган ва жамланмаганда эди, ҳеч қачон бу маърифатчилик ва муаллимлик йўналишидаги ишларни адо этмаган бўларди. Озод аканинг ушбу эссеистик таржималари «Жаҳон адабиёти» журналининг пойдеворини мустаҳкам кўтариб турар, уни салмоқли номига муносиб нашр сифатида ўқувчиларга етказарди.\nШуларга кўра, ушбу таржима мақолаларнинг барига Озод Шарафиддинов адабий-танқидий, ижтимоий, инсоний эътиқодининг сар мевалари, деб қарамоқ керак. Ўзи шундай ҳам. Озод ака ўзи ёзолмаган, айтолмаган (турли сабабларга кўра) фикрларни шу таржималар орқали ўқувчисига етказди. Зеро, биз учун озодлик ва маънавиятга хизмат қиладиган ҳар бир нарса қадрлидир.\nХўш, бу китобга жамланган дунё адабиёти намояндаларининг адабиёт ҳақидаги мақолаларининг бугунги кундаги фойдаси нимада? Улар XXI асрнинг ўнинчи йилларида яшаётган кишиларга қандай манфаат етказади?\nXX аср Англия адабиётининг улкан намояндаларидан бири, «Форсайтлар» деган машҳур эпопеянинг муаллифи Жон Голсуорси жаҳон адабиёти кутубхонаси тўғрисида ғоятда қизиқарли ва ўта оригинал мулоҳазаларини ёза туриб, «қанчадан қанча ёзувчилар тегирмонда ҳеч вақо бўлмаса ҳам, ёғ чиқаришга уриниб ётадилар», деб киноя қилади. Аммо Озод Шарафиддинов таржимасидаги бу ерда жамланган барча ранг-баранг мақолаларни ўқиганингиз сари, ўзбекнинг содда гапи билан айтганда, уларнинг таъсирли мазаси ҳеч тугамайди.\nЛоақал инглиз адиби Ирвинг Стоун ёзган биографик роман ёки қиссанинг жанр хусусиятлари тўғрисидаги мақолани кўриб ўтайлик. Ирвинг Стоун биографик бадиий асар яратиш машаққатлари устида батафсил тўхталади. Ўзининг ажойиб-ғаройиб тажрибалари ҳақида гапиради. У биографик қисса ва шунингдек, бадиий биография қандай яратилади, деган саволга жавоб бераркан, бениҳоя қизиқарли маълумотлар, тажрибаларни ҳикоя қилади. Фактлар йиғиш, уларни ўрганиш, саралаш, баҳолаш, уларга ёндашув принциплари қандай бўлиши кераклиги устида шунчалар кутилмаган фикрлар, ахборларни ўртага қўядики, одам беихтиёр фақат шу биографик жанрларда ёзилган асарларнигина ўқигиси келиб қолади.\nБизда бадиий биографик жанр жилла ҳам қўриқ аҳволда эмас. Навоийнинг Жомий, Сайид Ҳасан Ардашер, Паҳлавон Муҳаммад ҳақидаги гўзал асарлари, Бобурнинг «Вақое»си, «Шайбонийнома» шу жанрнинг мумтоз намуналари. XX аср ўзбек адабиётида Саид Аҳмаднинг қатор биографик қиссалари, Йўлдош Шамшаровнинг Сўфизода ҳақидаги романи, Яшиннинг Ҳамзага бағишланган романи, Наим Каримов, Шукур Холмирзаев, Дадахон Нурийнинг бир қатор эътиборли асарлари биографик роман, қисса, ҳикояларнинг яхши намуналари саналади. Лекин шуларга қарамасдан, бу жанрнинг буюк имкониятлари ҳали тўла очилган эмас. Унинг жанр хусусиятлари ҳақида тадқиқотлар жуда кам ёзилган.\nШу маънода Ирвинг Стоун асарини ўқиган ўқувчи янги дунё адабиётларида бу жанрнинг ўрни ва таъсири, аҳамияти қанчалар чексиз бир мақомда эканлигига тўла ишонч ҳосил қилади. Ирвинг Стоун ўз ижодий лабораториясидан шунчалар кўп ҳайратомуз мисоллар келтирадики, одамнинг хаёлида бадиий тадқиқот шунчалар бепоён ва хайрли иш экан-да, деган тасаввур маҳкам ўрнашади. Ирвинг Стоун биография билан биографик қиссанинг, тарихий асарлар билан биографик романларнинг ўзаро яқинликлари ва фарқланадиган жиҳатларини ёрқин мисоллар орқали кўрсатиб ўтади. Шунда Озод Шарафиддинов бизни бу мақола билан таништириш орқали қанчалар улуғ иш қилганига яна бир карра амин бўласиз.\nҲерман Ҳессе «Жаҳон адабиётига нималар киради?», деган савол атрофида жуда кенг мулоҳазаларини баён қилади. Унинг жаҳон адабиётида из қолдирган адиблар ва уларнинг асарларини танлаб олиш принциплари билан танишиб бораркансиз, адабиёт уммони беҳад ажойиб-ғаройиб ҳодисаларни яратганлиги ва ўзида йўқотмай сақлашига гувоҳ бўласиз. Унинг адиблар асарларининг эскириши, ўқувчи уларни ўқимай қўйиши сабабларини очишга уринишлари, Шарқ ва Ғарб адабиётига қарашлари, китоб мутолаа йўллари ҳақидаги мулоҳазалари ғоятда мароқлидир.\nЖон Голсуорси эса Тургенев, Мопассан, Диккенс, Толстой услублари борасида шахсий, жуда жозибадор қарашларини баён этади.\nАлександр Гениснинг «Филологик роман» деб аталмиш янги беллетристика жанри ва умуман ҳозирги замон адабиётларидаги жанр изланишлари, Шарқ ва Ғарб адабиётларининг эстетик қарашлари хусусидаги кузатишлари ҳеч кимни бефарққолдирмаса керак.\nТолстойнинг Шекспир ижоди ҳақидаги мақоласи шу қадар ўткир, шу қадар қудратли танқидий руҳ билан тўлиб-тошиб ётадики, буни ўхшатиб таржима қилган Озод Шарафиддиновнинг жасорати, фидокорлигига қойил қолмай илож йўқ. XX аср адабиётининг танқидий руҳи ва қудратли маърифий йўналиши, айтиш мумкинки, Толстойнинг мана шу — кутилмаган эҳтирослар қайнаб ётган мақоласидан бошланган эди десак, бизни ортиқча муболаға қилаётганликда айбламаслар, деб ўйлаймиз.\nШекспир дунё адабиётида жуда улуғҳодиса. Шу улуғҳодиса янада улуғвор танқидий фикрлар оқимини дунёга келтирганлиги адабиётнинг беҳад саховатли ва беҳад пўртанали, гўзал зиддиятли дунё эканлигидан дарак беради. Толстойнинг бу асари танқидий фикр ва танқидий ёндашувнинг шедевр намунаси ва унинг ўзбек тилига ўгирилганлиги, албатта, изсиз кетмас.\nБу ажойиб китобга кирган биронта ҳам мақола ўқувчини бефарққолдирмайди. Уни тўплаган, тайёрлаган ва меҳрибонлик билан нашр этаётганларга ўқувчи, албатта, чексиз миннатдорчилигини билдиради.\nОзод Шарафиддинов орамизда худди тирикдай ишлаётгани, бу ахир, мўъжиза эмасми!\n“Ўзбекистон адабиёти ва санъати” газетасининг 2010 йил 41-сонидан олинди.\n← Аввалги Аввалги Камол Матёқубов. Қўшиқ соғинчи\nКейинги → Кейинги: Мелис Абзалов: “Касбимдан қадр топдим” (2010)


Бош сахифа > Янгиликлар > Эл дардига дармон бўлиб...\n"Ўзбекистон" МФЙда яшовчи Дилдора Дониёрова ишдан асоссиз бўшатилгани ҳақида Навбаҳор туман халқ қабулхонасига ариза ёзди.\nКўнглида иккиланиб, ижобий натижа бўлармикан, деб ишонқирамай турган вазиятда қабулхона ходимлари томонидан ижобий жавоб олди. Унинг меҳнат ҳуқуқлари тўла тикланиб, ўз ишига қайтарилди. Ёки "Навбаҳор" МФЙда яшовчи Усмон Худойбердиев 2009 йилдан буён деҳқон хўжалиги ташкил қилиш учун ер ололмай, овораю сарсон бўлиб келмоқда эди. Унинг аризаси қаноатлантирилиб, 25 сотих ер ажратилди. Шунингдек, туманнинг тоғли ҳудудида яшовчи Абдуғаффор Омонов уйини сел олиб кетиши сабабли сой йўлига дамба қуришни сўраб қилган мурожаати ҳам қаноатлантирилди. Бугун бу инсонлар Президентимизнинг адолатли сиёсати, ислоҳотларимиздан мамнун, чунки унинг натижасида оғири енгил бўлди.\nНавбаҳор туман халқ қабулхонасига ана шундай мазмундаги 1493 та ариза ва шикоят келиб тушди. Шундан 624 таси қаноатлантирилган, қолганлари ўрганилмоқда. Ҳар бир мурожаат ортида инсон тақдири турибди. Шу туфайли ҳар бир ҳолатни зимдан мутахассислар кўмагида ўрганиб, жойларда ҳар ойда тўрт марта сайёр қабул уюштираяпмиз. Бунда муаммолар, бевосита, тегишли ташкилотлар вакиллари билан биргаликда жойига чиқилиб, вазият ўрганилади ва мурожаат жойида ечим топишига ҳаракат қилинаяпти.\nтуман Халқ қабулхонаси мудири.\nКўрилганлар сони: 3876